
AZ UJ SZÖVETSÉG TROPUSAI 
— PÁRHUZAMBAN PETŐFI NÉMELY TROPUSÁVAL.1 — 


Az uj szövetség tropusai alatt kiválóan a Jézus stylusát értem, 
nem az evangélistákét, sem az apostolokét ; mert, noha mindent ezek 
irtak, Jézus semmit, ez irók nagyjában csak másolói voltak mesterök 
szellemének és eszméinek. 

Tehát a nagy mester eszméiből hozok fel néhányat, mint a 
költői phantasia szüleményeit. 

Hogy Jézus történelmi név-e, vagy az ő személyében van köl- 
tött is, nem tartozik ide; még ha abból a hőskorból való volna is, 
melyben mindent a mythológia homálya fed el, akkor sem volna, 
miért kutatunk név után; elég ha meg van a szellem. Nem tarto- 
zik ránk, hogy Homerus valósággal létezett-é, vagy egy későbbi em- 
ber gyüjtötte össze ily czim alatt a külön-külön már meglevő nem- 
zeti mondákat; elég ha az Iliásban és Odysseában levő poesist s 
ennek nyomán a görög nemzeti geniust látjuk. 

Tehát kritikával, sem a szellemóriás szerzőnek életkriti- 
kájával, sem szövegkritikával nem foglalkozom. Jézus életével felsé- 
gesen foglalkozik Renan Ernő (Jézus élete Lipcse 1864) s mások, 
noha a R. könyve sok helyen nem annyira tudományosan kidolgozott 
mű, mint helyes gondolatokkal ellátott kitűnő történelmi olvasmány. 
A szöveg magyarázatnál nálunk Simén Domokos tünik [Et ge 
evangeliumi csudáival" (Kolozsvárt, 1875), támaszkodva a mondákra, 
regékre s költői hasonlatokra. A szöveget veszem ugy, mint van a 
négy evangelistánál s foglalkozom vele ugy, mint elmetermékkel. 

A második előleges megjegyzésem az, hogy midőn Jézus némely 


. eszméjét, képes beszédét felhozom s egy más szellem képes beszé- 


1) Nem oszthatjuk egészen szerző felfogását, s főleg hola személyi- 
ségeket teszi párhuzamba, a rokonitásban tovább megy, semmint mi azt ol- 


" fogadhatnók. De különben, érdekes dolgozatát örömmel adjuk közre. Szerk. 

dével itt-ott összehasonlítom, nem követem a szorosan tudományos 
eljárást. E felolvasásom megirása előtt csupán Renánnak és Siménnek 
emlitett két könyvét olvastam. Ezek is keveset tartoznak tárgyam- 
hoz, minthogy ők más nézőpontokból, nagyobb munkával s tán mé- 
lyebb tekintetben tárgyalják az uj szövetségi irodalmat. Én csupán 
néhány képet emlitek meg a poetika határán belől. Nem ujat s nem 
ismeretlent mondok el; de ez oldalról oly keveset vagy éppen sem- 
mit sem foglalkoznak a jézusi eszmékkel, hogy bámulni lehet, hogy 
azokat  kifelejtik a világirodalom  költészettanának  tárgyalásából, 
— vagy éppen szándékosan hagyják ki. Ez inkább lehet, mert a 
középkor hályoga úgy látszik még nem hullott le a szemről, s meg- 
tisztelőbbnek tartják Jézusra nézve, ha a hozzáférhetetlenség tudat- 
lanságában imádják, mintha a valódi becsértéket megvizsgálva s. azt 
méltatva istenitenék. — Renán a legszebben magasztalja, midőn azt 
mondja, hogy az emberiség hozzá hasonlót még nem pro- 
dukált. Az emberiség koronájának mondja ki őt. 

Evvel összefüggőleg a harmadik megjegyezni való az az inditó 
ok, a miért e tárgygyal foglalkozom. Némely kátéban ezt a tételt 
olvassuk: a kenyér és a bor Jézus Krisztusnak ,valósá- 
90s" teste és vére. 

Erre mi is elmondhatjuk Jézus hallgatóival: kemény beszéd 
z; kicsoda hallgatja ezt? Pedig meg is tanulják könyv nélkül. a 
gyermekek, s felnövekedvén, némelyikben előáll az okoskodó szellem, 
— vagy a másikban még ez sem, tehát tudományos kutatások nélkül, 


csupán a feltétlen valószinűtlenségnek mély érzetéből — mint Mon- 
taigne philosophus — scepticismusba esik; majd a határozott tudás 


fejlődik ki benne s ekkor nem tudja kitalálni az okát, hogy miért 
tanitottak neki valótlanságot, még pedig mint e jelen példa mutatja, 
igen nagy valótlanságot. Még ha utánna volna irva, hogy : némelyek 
igy, mások ugy tartják. De igy (, valóságos teste és vére"), ez a stylus 
semmiképpen sem válik ma már becsületére sem az irodalomnak, 
sem az általános miveltségnek. 

Ha Jézusról beszélünk, — úgy vélem — vagy mint történelmi 
személyről beszéljünk, vagy temessűk teljesen a mythologiába. Erre 
nincs okunk, amarra csaknem minden adat feljogosít. 

A test és lélek kenyerének és borának költőiségét hangoztatta 
és hangoztatja is egy rész a Krisztus követői közül, de másik rész 
ellensúlyozásul oda szúrta a szót hogy, de bizony valóságos. 
Igaz, hogy maga Jézus mondotta volt: a kenyér az én testem, a bor 
az én vérem; de nem mondotta, mert nem mondhatta, hogy való- 


aa daknatsésásn . kell ásatás 

ságosan. Pedig nyomban utánna erősitésűl azt is mondá, hogy: bi- 
zony étel az én testem, és bizony ital az én vérem" (Ján. VI. 32 
sk.); de ez sem jelenti azt, hogy valóságosan. És éppen ez a for- 
duló sarkpontja a félreértéseknek. Hogy a Jézus kartársai e beszédet 
meg nem érthették, nincs mit csudálkoznunk. Hallgatói közül, még 
közelebbi tanitványai is azt mondák rá: , Kemény beszéd ez, kicsoda 
hallgathatja őt? hogyan mondhatja, hogy mi megesszük az ő testét? 
meg aztán láttuk apját, anyját, hogyan mondhatja, hogy égből jött?" 

A tanitványok részéről is ez együgyüség már roszul eshetett 
a mesternek s bizonyos foku felindulással a phantasia dalának magas 
szárnyára kelve feleli: , Ezért háborogtok? hát mit mondotok, ha 
majd meglátjátok az embernek fiát oda felmenni, a hol először volt? 
s ha meglátjátok az embernek fiát fénynyel, hatalommal és dicső- 
séggel eljőni az égnek felhőiben?" 1) 

Nagyon hasonlatos ehez, a mi költőnknek, Petőfinek hangja a 
fordulatban, szinezésben és inditó okában, mikor igy szól a , törpe 
lelkekhez", kik sápadnak, ha kezében a lant egy-egy merészebb hangot 
ad: , A vész csak készülőben van még — igy szól — hátha majd 
minden erejével fog dulni és üvölteni s szivem mélyét forgatja föl 
s a fát gyökerestől tépi ki! mit mondotok, mit tesztek akkor? 
Ha a világnak sarkai — — tőből meg fognak ingani; ha összevesz, 
mint négy vadállat és pusztit mind a négy elem s én vérbe mártott 
lantomat véres kezekkel pengetem !" 

Mindkettőnél a tropusok merészsége van megtámadva ; egyiket 
az együgyüek, másikat talán a kritikusok nem értik s mindkettő 
azzal felel, hogy még merészebb hasonlatot mond, a természeti jelen- 
ségek fenségével mérvén össze magokat. 

A mi különbség van köztük, az, hogy Jézus beszéde keveset 
szól s mégis tán többet mond; egyszerübb az alakja, s tán éppen 
ezért nagyobb és méltóságosabb, hasonlatos a tenger háborgó vizé- 
hez, mely nagyságban is egyszinü és egyszerü, de erős és hatalmas, 
beláthatatlanságában is hamar felismerhető; beszédének a külkerete 
szük, mint kis hazája s a Genezareth tava; tartalma nagy, mint a 
világtenger és tiszta, mint a tenger vize, néha ijesztő, mint a felhő, 
de fényes, mint az ég villámlása s mint az ezzel rokon eszméinek 
diadala. E mellett a Petőfi képes beszéde sokszor többszavu és gyor- 
sabb menetü s inkább a fergeteghez hasonlít, mely e-ybekavar em- 
bert, állatot, falevelet, port és felleget; s néha még merészebb; a 


nélkül, hogy nagyobb okai lennének rá, a világ vassarkaiba fogódzik. 


DiJán: 6, 32. sk Mát. 24, 30. 

Mit szólana ehez a világ megingásához Jézus kortársa, az öreg 
Nikodemus, ki a mesternek az újjászületésről szóló egy- 
szerü előadását nem érté meg. , Mimódon születtethetik az ember, a 
ki vén? — mondá neki Nikodemus. — Nemde bémehet-é az ő any- 
jának méhébe másodszor, hogy megint születtessék?" 7) 

Nikodemus nem értette volt a képes beszédet, valamint nem 
értik most is a vallásos káték irói. Pedig Jézus lépten-nyomon mon- 
dogatta, hogy: ,a betü nem ér semmit, a beszéd, a melyet én szólok, 
lélek és élet, a kinek van füle a hallásra, vegye bé a beszédet" stb. 
A különbség mégis Nikodemus és a vallásos káték irói között az, hogy 
amaz nem értett és nem is hitt, emezek nem értenek ugyan, de 
hisznek. A helyes középút az lenne itt, hogy értelemmel higyjünk. 

Castelár, a hires spanyol férfiu (, Müvészet, vallás" könyvé- 
ben 155. I.) azt mondja, hogy , az eszménynek nem szabad kizárólag 
csak az érzelem és képzelemből származnia, hanem az észhez is kell 
szólnia." Nem is származhatik szerintünk; hiszen az észnélküli — 
csupán érzelem és képzelemből származó valami semmiképpen sem 
nevezhető eszménynek, hiszen a valódi költőnek bármily phantastikus 
természetü müve is mindig bizonyos reflexiókon és contemplatiókon 
alapul. Az érzelmet nyomban követi a szemlélő, itélő, okoskodó és 
képzelő vagyis a teremtő munkásság; csak az ily módon létrejött 
gondolat nevezhető eszménynek ; az ilyen értelmi eszmény pedig ok- 
vetetlen szól az észhez is, ,a kinek van füle a hallásra." 

,Ne alkossunk — igy szól tovább a költő-tudós és ne 
tartsunk fenn oly vallási eszményt, mely tökéletes ellentétben áll a 
tudománynyal." Szerintünk nem is lehet olyat, mert az már nem 
vallás, hanem babona, vagy mythologia volna Hogy azonban mindig 
voltak más vallásokban is és bélopózkodtak a szeretet vallásába is 
oly eszmények, melyek a tudománynak megdönthetetlen érveivel is 
tökéletes ellentétben állanak, az kétségtelen. Ennek lehet tulajdoni- 
tani nagymértékben azt a sajnos ellentétes viszonyt, mely a vallásos 
és értelmes ember között többnyire lenni szokott; hogy a vallás és 
tudomány sokaknál kizárják egymást. 

Pedig úgy a vallásnak, mint a költészetnek, a mely valódi, a 
tudománynyal nem szabad ellenkeznie. 

Egy angol költő (Keats) pohárköszöntőjében vesztére ivott. 
Newtonnak. , Átkozott legyen az emléke — mondá — mert a prizma 
megmagyarázásával tönkre tette a szivárvány poézisét." De feláll a 


9) akár 8) ag 6 


össz köv elkésett " 

másik gondolkozó fő s poharát körülbelől a következő magyarázat 
mellett ivá ki: Csak legyen áldott Newton emléke, mert tudomá- 
nyával a költészetet magasabb szinvonalra emelte: mert a költészet 
és vallás a tudománynyal nem ellenkezhetnek, sőt párhuzamosan ha- 
ladva, egymást kiegészitik és kölcsönösen emelik. 

A. költők és prophéták nagyszerü sejtelmeiknek magasztos ha- 
tározatlansága nem egyéb, mint a még homályos hajnal derengése a 
nap sugarainak előhirnökeivel, melyet aztán nemsokára beragyog a 
tudomány tiszta napja. De ez nem azt teszi, hogy több hajnal de- 
rengést már nem. látunk ; láthatunk még magasztosabbat, melyre még 
fényesebb nap derülhet, 

A képzelem az ő bátorságával járatlan utakon jár, de messze 
nem mehet, alapja mindig az értelmi erő; ismert dolgokról száll át 
ismeretlenekre. Mig a szivárvány ismeretlen, tehát csuda volt, a kép- 
zelem Játszott vele, a költészet tárgya volt; a Newton tudománya 
megfosztott ettől a poézistől, de nem zárta el egyuttal a képzelem 
utját, sőt nagyobb tért nyitott; evvel még erősebb értelmi alapra 
támaszkodhatva merészebb és magasabb szárnyalásra kél, ujabb, meg 
ujabb ismeretlen birodalmakat kutat fel, fönnebb, fönnebb száll, mint 
Petőfinél, csillagról csillagra lép, s a hol minden megszünik már, 
,uj világot alkot mindenhatósága". 

A sejtelmek és képzelmek után indul el aztán a tudomány és 
bizonyit: megerősít vagy megczáfol. A költészet és vallás tehát — 
ugy tartom — nem egyéb, mint nagyszerü sejtelmeknek magasztos 
határozatlansága. f 

E tételnél fogva tartom a vallást a költészet testvérének. 
Azonban ha nem engedik is meg nekem ez állítást, azt el kell 
ismerni, hogy a nagy reformator vallása megalapitásánál a költői 
nyelvet használta. Minden nagy szellem stylusa a képek, hasonlatok 
és figurák halmazával van teli, melyektől a nyelv gazdagodik, szépül 
és erősödik. Cicero és Ouintiliánus szerint !) kezdetben a hasonlatot 
szükségből használták, mint a ruhát, mikor szegénységében mintegy 
fázott a nyelv; később azért is, hogy diszt, méltóságot és bizonyitó 
erőt adjon, mint a ruha. Az egyszerü ember beszédje egyszerü. 

A kinek pedig sok a gondolatja, nagy a képzelő ereje, van esz- 
méje, annak a beszédje sok águ, különböző foku és faju igazságo- 
kat fejez ki, s a szellemi élet minden mozzanatára kiterjed . . . 
Azért nagy az uj szövetség, noha kis helyet foglal el, mert benne 


1) Cic. de oratore 3. könyv. és ORuint. Institutiones oratoriae VIII. 

minden rangu és rendü ember feltalálja életének irányát; azért nagy 
a Petőfi könyve, mert egyaránt tud táplálékot adni tudatlannak és 
tudósnak. 

Különösnek tetszhetik sokak előtt, hogy Jézust, kit hasonlit- 
hatatlannak tartunk, egy profánusnak látszó emberrel hasonlítom 
össze, s főleg azért is, mert megjelenésökben saját stylusok szerint 
egyik bárány és a másik farkas s egy akolba tenni a kettőt lehe- 
tetlennek látszik. Ez azonban csak paradoxon. A Jézus szelid mo- 
dora nem zárja ki az alanyi költészettel járó viharosabb érzelmeket, 
a fellengzőbb phantáziát, s a szelid modorban előadott eszméiben 
ugyancsak benne van a véres forradalom magva: a szabadság, 
egyenlőség, testvériség és igazság eszméje. Sőt beszédjé- 
nek alakjában is van néha keményebb kifejezés: , Nem azért jöttem 
— igy szól — hogy békét, hanem hogy fegyvert és tüzet bocsás- 
sak az emberek közé". 1) 

Nem is lehet másképp. Hány fajtáju és foku igazságot tartal- 
maz e mondott fegyver és tűz! A tropusok nem értésével két- 
ségbe vonhatnók Jézusnak több ilyen nyilatkozatát, avagy követke- 
zetlennek, sőt zavartnak  nyilvánithatnók, hiszen védni akaró 
tanitványának megtiltja a fegyver használását. Az emlitett fegyver 
nagy időkre és nagy dolgokra szól. Igen, az előbb emlitett keresz- 
tényi eszmék adtak majd fégyvert a népek kezébe. Ezeket az esz- 
méket pecsételték meg vérökkel is a hősök, éppen ugy Jézus, mint 
Petőfi s meg annyi más. Az emberi nem testvériségeért vérzett el az 
egyik, s csak saját nemzete szabadságáért hullott el a másik, de 
bizonyára a világ egyenlőségért is éppen ugy sikra szállt volna, ha 
kell, karddal is, mint sikra szállott tollal. 

5 viszont a profanusnak hitt költő jézusi eszméket hirdetett 
— bölcselmi magaslatán — a szeretetről, az emberiség magasztos 
czéljáról és az örök életről. S ha kifejezéseiben zordonabb is Petőfi, 
de gondolatjában éppoly sima, szelid, s a mennyei aetherhez hasonlóan 
tiszta, mint a Jézus gondolatja. S a mit Renán mond Jézusról, hogy 
kifejezéseiben nagyon anyagi, de gondolatjában nagyon szellemi, ezt 
mondhatjuk Petőfiről is, a mi nem egyéb, mint a valódi költészet 
alapfeltétele: a szemlélhetőség, a tropusok és figurák használata: a 
gondolat dala 

; A dal fogalma pedig nem egyéb, mint a hullámzás fogalma : 
akár a hany hullámzása, akár a nagy természet tárgyainak hullám- 


1) Luk. 12., 49. Máté. 10., 34. 

zása, akár a kis természetnek, az embernek gondolatában végbemenő 
hullámzás. A közönséges ember gondolata és beszédje egyirányu ; 
a költő gondolata egyik tárgyról a másikra száll, sokszor gyorsasá- 
gával a villámnak; mély megfigyeléssel, széles látókörrel s gyors 
képzelődéssel az ellentéteseknek látszó dolgokban is feltalálja a ha- 
sonlókat: a szellemi világ részecskeit összeköti az anyagi világ 
részecskéivel, párhuzamba állitja. Igy lesz beszédjének a tartalma 
kettős, majd többszörös s kimerithetetlen tágkörü. Az ilyen tág- 
körü hullámos beszédet nevezhetjük a gondolat 
dalának. 

A gondolat dala van abban a hitben is pl. hogy Jézus rend- 
ellenes módon született, hogy szent lélektől fogantatott s többefféle. 
Nem lehetetlen, hogy magától Jézustól származott ez önmagáról 
szóló nagy hyporbolé; de valószinübb, hogy ez a népnek gondolat- 
dala. Mindenképpen regebeszéd, mythologia, mely azért nem jogosu- 
latlan. Az ó-korban nagyon elterjedt volt az az eszme, hogy a rend- 
kivüli ember nem rendes uton születik. (Az a hit is volt, hogy Is- 
tennek lelke már magában a termékenység forrása, mint Istennek 
személyisége.) Az egyptomiaknál is ez a hit volt elterjedve. 1) 

Minden ilyen rege a költészet talajában valamely hasonlaton 
alapul, de a nagy időközben elvész az összekötő kapocs s lesz be- 
lőle a csoda. Költőknél van széltől fogant ló, mely gyors, mint a 
szél. A hasonlat egyszerű. De lehet valamely előttünk ismeretlen ha- 
sonlat, valamely régi rege az alapja. Hiszen a népköltészetben a hyper- 
bolenak nagy jogosultsága van: , Nem anyától lettél, rózsafán trpr- 
mettél," stb. Mindezeket a phantasia teremtette, de meg van az 
alapja. 

Azonban tehetünk itt egy mellékes észrevételt is. Eltekintve a 
hit eszméjétől, a phantasiától, el a költészettől, kérdezhetjük : vajjon 
nincsen-e positivebb alapja, jogosultsága annak a hitnek, hogy Jézus 
nem természetes módon született, hogy születésének okától mintegy 
elvonjuk a durvább anyagot s azt mondjuk, hogy szent lélektől fo- 
gantatott, vagyis a képzelemtől, mely nagyobb tud lenni mindennél. 
Lehet hallani néha csodagyermekről, hogy ez, vagy amazanya 
elcsodálkozott valamin s teremtménye vagy megsemmisült, vagy el- 
torzult, vagy tökéletesedett a szerint, a mint a milyen volt csodálko- 


zásának vagy képzelmének a tárgya. 


1) Móz. I, 2. Herodott. III. 28. Plutarch. ONuest. Symp. VIII. 1. 3. de 
Isid. et Osir. 43. 

Hogy a képzelem nem csak légvárakat teremt, hanem befo- 
lyással van az alkotásra, vagy rombolásra: immár nem is hypothe- 
sis. — Az ilyképpen létrejött emberben — s ez nem bánom legyen 
hypothesis — kevesebb a physikailag kézzel megfogható anyag, túl- 
súlyban van a szellemi rész; e szellemi rész sulyos, mig a test 
könnyü. Ez esetben az élet processusában megnövekedett test IS 
nem annyira az eredetileg öröklendő nagyságot igyekszik elérni, mint 
inkább a természet behatásaiból rakja a húst, a vért, a velőt s az 
eszmét. A szabad levegő, a sziklák forrása s az erdő bogyója növeli 
testét, — az emberek életének megfigyelése, hegy, völgy, mező virá- 
gának szemlélése, a madár éneke s a tenger zúgása kelti az eszmét. 
Mintha szakitna szűkebb anyagi körével, szülőivel, elhagyja apját, 
anyját, s a nagy természetnek lesz hűbb fia; a családnál egy na- 
gyobb társadalomnak, nemzetnek, emberiségnek lesz embere. 

Nem csupán idealismus ez. A legpositivebb tudomány is állitja 
és bizonyitja, hogy a képzelemnek nagy ereje van, sokszor nagyobb 
a valóságnál. Jules Lemaitre írja, hogy egy florenczi tragikusnő 
mérget akart bevenni a darab végén; méreg helyett ártatlan szert 
adtak be neki; de ő azért meghalt, mert azt hitte, hogy halált ivott. 
Idő mulva keltették életre. 

Hiszen a képzelem erejénél fogva született a hit az örökélet- 
ről, a túlvilágról, hogy a jelen boldogtalanjai boldogok lesznek a 
másik világon. A jövőben leendő boldogság képzelme teszi boldoggá 
az embert. A képzelem üdvöziti a zarándokat, hogy a bethlehemi 
jászolból egy szalmaszálat foghat kezébe, melyen a megváltó szüle- 
tett. Nevezzük az ilyen ábrándot bármi néven, fanatikus rajongás- 
nak, vagy akárminek, de ne kárhoztassuk. 

E kis kitérés után folytathatjuk a gondolat dalát, mely Jé- 
zusnál és Petőfinél nagy mértékben és sok helyt ugyanegy értelem- 
ben nyilvánul. A gondolat dalának három magasabb fokát említem 
itt meg. Dal van már abban a beszédben is, melyben a tömeges nagy 
gondolatok részarányosan vannak elhelyezkedve, testvériesen egészítik 
ki és diszitik egymást. Ilyen dal van a tudós beszédjében. Azonban még szű- 
kebb körre szorul a dal birodalma, ha csak az érzés hőfokától átmelegitett 
gondolatok rythmusát tartjuk dalnak, mit a szónok beszédjében talá- 
lunk meg. Legvalódibb dala a költőnek van, kinek érzéséből pár- 
huzamosan és ellentétesen kelnek ki a gondolatok, kinek képzelete 
a hasonlatok utján az eszmék uj meg uj, eddig ismeretlen országába 
visz, s kiben a növény és állatország hő érzése az ember tisztul- 
tabb gondolataival s csapongó phantasiájával egyesül s ha nem egy- 

szerre keletkeznek is ezek Schiller! példája szerint, egygyé válva lé 
teznek; az ő gondolatának és képzeletének alapja az érzés, mely 
ugy rezgi át a gondolatot, mint a napsugár a levegőt, hogy annál 
éltetőbb legyen. 

Mi ad érzést és gondolatot az embernek, e kis természetnek? 
A nagy természet. Mert az ember önmagába zárkózva, ha emberi 
jellege meg lenne is, igen egyoldalu lenne. A nagy természet ezer- 
féle behatása szüli bennünk az ezerféle érzést és gondolatot; a ter- 
mészet szemlélése folytán fejlődünk. Onnan nyerjük testi és lelki 
táplálékunkat. A természet munkáját szemlélve, hasonlót tenni igyek- 
szünk. A természet munkája átszűrődik bennünk, emberi szellemün- 
ket mintegy ráleheljük s igy mást, de hasonlót, néha nemesebbet, 
néha nemtelenebbet alkotunk. Mi egy kis képe- vagyunk a nagyvi- 
lágnak. 

A természettől tanuljuk a legszentebb dolgokat is: a szerete- 
tet, a szabadságot, a művészetet. Az ember ellesi, mit mivel a ter- 
mészet s ,kotyvaszt — Madáchként — vegykonyhájában", ugy gon- 
dolkozása tárházában, mint az üveglombikban. 

A kőrülöttünk levő s reánk ható dolgok hasonlósága hasonló 
gondolatokat ébreszt; a sok hasonlónak egybevetésével tanul a gon- 
dolkodó elme s próbál hasonló ujat alkotni, s ha elég erős ezt tenni, 
képzelő erőre emelkedett. Itt van a költő hivatása. Képzelő erejét 
szellemnek is hivják... s a mit alkot, az a gondolat dala, vagyis 
képes beszéd. 

A képzelő erő alkotta gondolat dalának fenségénél fogva tar- 
tom, a kikről beszélek, a két szellemet testvéreknek. 

Egy közelebbi rokon vonások végre még az, hogy képes beszédökben 
nem csupán két fő irányt tartanak szem előtt, mint az elbeszélő köl- 
tők. Felvett tárgyok rendesen eszményi tárgy a szellemvilágból; ez 
eszményi tárgygyal párhuzamosan halad, mint a képnek második 
oldala, egy dologi tárgy az anyagi világból; s a képnek harmadik 
oldalát teszi a kétféle elemből alkotott saját emberi egyéniségök. 

Mikor Jézus az evangeliumról, az életről és tudományról, az igaz 
ságról akar beszélni: beszél a kenyérről és borról és önmagáról. A 
három egy. A kenyér és bor életet ad, testi életet, mely alapja a 
szellemi életnek.. Az ok és okozat, előzmény és következmény szo- 
ros lánczolatában el nem hibázott hasonlat van. 


1 Schillernek s igy másnak is, előbb valamelyes zenei hangulat járja át 
lelkét s azután kelnek ki e finomabb dologból a testesebb gondolatok. 

Minthogy azonban nem igen válik minden gyarló emberben 
tudománynyá és igazsággá a lenyelt kenyér és bor: kell egy össze- 
kötő kapocsnak lenni. Ez a Jézus élete. Előbb a Jézus testévé és 
vérévé kell átváltoznia az ételnek, hogy élet legyen; igy biztosan 
megtermi a szellemi gyümölcsöt, melyből aztán mások is lako- 
mázhatnak. 

E magasztos hasonlat nem egészen a Jézusé, de ő alakitotta 
át és tette magasztossá. A mint a görögöknél szerepel már az am- 
brozia és nektár a magasabb rendü élet feltételéül: ugy tekintették 
az ókori zsidók is a mannát és vizet, melyet Mózes adott nekik a 
pusztában. De a manna és viz csak a közönséges élet vala. Egyelőre 
azonban ez is elég volt a rideg vándorlásban. 

A zsidó papok a viz alatt az élet vizét értették ugyan, az 
isteni tudományt, — de Ilyés prófétánál már az olaj szerepel az 
özvegy asszony korsójában. 1) 

Ennél még magasabb rendü szellemi életet ád Jézus a kenyér- 
ben és borban, mely égből szállt alá, s a mely örök életet ad. 
A hasonlatot élesebb ellentétekből állítja össze, s hogy annál meg- 
foghatatlanabb legyen, hozzáteszi saját magát harmadik képnek: 
,én vagyok amaz örök életnek kenyere".?) Nem csuda, ha nem ér- 
tették meg, sem Nikodémus, sem a tanitványok; nem tudták me- 
lyiken csudálkozzanak inkább, hogy miképp szállhatott az az égből 
,kinek látták apját, anyját", vagy mikép ehetik meg ők az ő 
testét He 

Petőfi többször emlit hasonló dolgokat, hogy: égi kéz lövelt 
feléje lángokat, s hogy a valódi költő, tehát első sorban ő maga 
,egy kipattant szikra isten homlokából". ?) 

, Atyáitok mannát ettek — mondja Jézus — s meghaltak 
tőle; a mit én adok, a kenyér és bor feltámaszt, örök életet ad".) 
Kevés kenyérrel sok ezer embert kielégit, és még marad bővön, 
mert a tudomány és igazság olyan, hogy minél többet adunk más- 
nak belőle, annál több marad nekünk. 

A viz egy párszor még nála is szerepel. Elfogadja Ker. Jánostól 
a vizzel való megkeresztelést, noha maga János is tudja, hogy Jézus 
majd egyébbel fog keresztelni; a viz hordó asszonynak a Jákob 


9) Móz. 2., 15. 22. Bzsaias 41 17. 44.553. 48.21. 65 4 Jerem. 2, 13. 

kutjánál az örök élet vizét igéri, mint Ilyés adott volt olajat az 
özvegy korsójába. !) 

De már a kánai menyegzőn borrá változtatja a vizet 
s a vendégek bizonyitása szerint ez uj bor jobb az eddig ivottnál.?) 

Petőfi kereken elutasitja a vizet. , Te vagy az én elemem tűz" 
— s a mi tüzet ad, a bor. ,Bor tanita hurjaimra csalni nyájas 
éneket", s tudjuk, mily sokat foglalkozik a borral, pedig azt is tud- 
juk, mily keveset használta ivásra valóságban. V:rseiben inkább az 
örök élet bora van megénekelve, mint Jézusnál. , Magyarország szép 
leányi! szőlővessző koszoruval koszoruzzatok meg engem. Mert a 


szőlővessző és a költő sorsa oly hasonló . . . Lelkeinket általadjuk 
— borban, dalban a világnak, és midőn már elhervadtunk, ele- 
nyésztünk: , Lelkeink, a bor, s dal mellett — vigad a világ!" 


Mindkét szellem tropusaiban a tárgy azonossága mellett tisz- 
tán látható a hármas tényező. 

Csak futólag emlitem meg ezzel kapcsolatban, hogy hasonla- 
taikban a természet legerősebb élete, a növény élet sokat fordul elé, 
a mi ugyan másoknál is, ugy az ókorban, mint az ujban eleget sze- 
repel. Esaiás is szőlős kerthez hasonlitja Izrael népét. Mások megint 
hol egyes hősöket, hol egész népet fejeznek ki egy bérczi fenyővel, 
vagy más . terebélyes fával.?) Jézusnál is hol az egyeseket, hol az 
egészet, de leginkább ezeknek szellemét jelenti a fa, melyet ki kell 
vágni, ha jó gyümölcsöt nem terem, s száradjon ki inkább a fügefa 
is gyökerestől, ha gyümölcsöt nem hoz. $) 

, Én vagyok amaz igaz szőlőtő". Jártában, keltében a szeme 
elé kerülő fűszál, a csirázó vetés, az érett gabona stb. mind az isten- 
országa, mely nagyra nő, az égi madarak fészket raknak rá. , Az 
aratásra való gabona sok, de az arató kevés". 

Petőfi maga a ,természet vadvirága", s a viharral daczoló 
tölgy; a villám sujtott tölgy egy nemzet elbukása. Más kapcsolat- 
ban, de szintén nagy jelentésben fordul elé a szőlőszem, mely jelenti 
az életet, az éretlen és érett szellemet; a föld egy éretlen eszme, 
mint a kis szőlőszem; hány napsugár éri ezt! s mégis egy nyár 


1) Ján. 4, 10—16. 

2) Mát. 9, 17. Márk. 2, 22. Luk. 5, 37—38. Máté 26, 28—29. Márk. 14, 
24—25. Luk. 22, 18—20. Máté 22, 2. 25, 1—6. 

3) Ézs. 5. Baróti Sz. ,Egy ledőlt diófa". Vörösm. ,Kriváni fenyőszál". 
Pet. , A sivatag koronája". E 

4). Máté 3, 10. Luk. 13, 6—9. Mát. 21, 19. Márk 11, 11—19. Ján. 15, 1. 


Máté 9, 37. Luk. 183, 19. 

kell megéréséhez; a földet is sugárok érlelik, az emberek lelkei . . . 
stb. majd ha megérik, az emberek világ végeig fognak lakomázni 
belőle. !) 

Az állatvilágból is vannak hasonlataik, noha nem igen egyezők, 
az alanyiság különbözése szerint. Jézusnál a szelidségre és okosságra 
van felhozva a bárány, a galamb és a kigyó, a neveletlen vadságra 
a farkas. Továbbá a halászat, hol ugyan nem az állatban, hanem a 
foglalkozásban van a hasonlat. ?) 

Petőfinél a szolgalelküségre a kutya, a szabadságra a farkas 
szerepel, hősiségre az oroszlán, méltóságra a sas, szeretetére a gólya, 
az alföld e saját szárnyasa, és a tiszteletre a pacsirta, a hajnal madara, 
a felvilágosodás hirnöke. 

Különösen szerette Jézus is valamint a virágokat, úgy az ég 
madarait, mintegy hitsorsosinak tekintve azokat, melyekről nem gon- 
doskodik senki, mégis szépen ruházkodnak, eltartja őket a mennyei atya. 

Beszéde kedves és szelid, tele természettel és a mezők aillatá- 
val s a madarak dalával, mint Galilea levegője, melyet beszivott. 
A szelid levegőjü gazdag tartomány egyszerü és nyugalmas életet 
ad; a déli emberek nem is sokat törődnek az élet terheivel, nem 
úgy mint a hol zordonabb a lég; nincs is szükség reá, s a hol kevés 
szükség van, ott az idealismus és költészet hazája. , Ne gyüjtsetek 
kincseket — mondja — a hol van a szivetek, ott van a kincsetek." 
, Nemcsak kenyérrel él az ember." ,Ne szorgalmaskodjál a holnapi 
napra, Isten gondot visel" stb. 

E nyugalmas élet közönynyel van a külsőségek iránt: ruházatra, 
fényüzésre semmi gond. Sőt megrovatnak, kik realis ügyekkel van- 
nak elfoglalva. Ezért tudja összes vagyonát magával hordozni a 
görög bölcs. 

, E lenézés, e könnyelmüség — mondja Renán -— ha nem 
restségen alapul, a lélek emelkedettségét igen előmozdítja." E téren 
nagyon hasonlatosaknak látjuk Jézust, Sokratest és Petőfit, kiknél 
az idealismus felettébb magas fokon áll a realismus rovására. 

Ezen alapszik a szegények és gazdagok közti ellentétről szóló 


1) Apostol. 11. fej. 
I 7) Mát. 7., 15. , Örizkedjetek a hamis prófétáktól, kik hozzátok jőnek 
juhoknak ruhájokban, de belől ragadozó farkasok." 


j Mát. 10., 16. , Elbocsátlak, mint juhokat a farkasok közé ; legyetek sze- 
lidek, mint a galambok, s okosak, mint a kigyók." 


Ján. 3,14 , Miképpen felemelte Mózes a kigyót, azonképpen kell felemel- 
tetnie az ember fiának is." 

költészetök, a szegények mennyországa, az u. n. ebionismus, ,A 
gyermekeké és szegényeké a mennyeknek országa" — mondja: TANA 
ügyefogyottakat, a nyomorultakat, a társadalomból kilökötteket veszi 
pártfogása alá. A beteg emberiségnek az orvosa. Ez eszme meg van 
a görög bölcseknél is. ?) Ez ebionismus költészetnek egész raja van 
Petőfinél. Elhagyják a kiégett szivüek és kislelküek világát. A tár- 
sadalom czafrangos büszkeségébe nem illenek. Jézus a társadalomtól 
megvetett alsóbb rendü emberekkel barátkozik, (mert szószerinti me- 
nyegző is lehetett az éppen a melytől eszméjét, hasonlatát vette), 
mert itt is talál nemes szíveket, s még többet, mint a képmutató 
farizeusok között, kik mellöket verve nagy hangon imádkoznak, 
Egyenesen ezeknek a farizeusoknak szól Petőfi egy helyen : 

, Láttam én csárdában tisztább sziveket már, 

Mint kit naponként lát térdelni az oltár." 

A gazdagokkal nem barátkozhatnak; a szegényeket szeretik: 

talán azért, mert a szegények is szeretik őket: 

,Ítt egy sötét nagy kastély taszit magától el, 

Ott egy fehér kis kunyhó barátként üdvezel." 
vagy csak önzéstelen jóindulatból szeretik, hogy enyhitsék nyomoru- 
ságokat. 

Kis házikókra száll lelkem, mint a gólya, 

5 egyszerü nótákat kerepel le róla." 

, Szent a szalmakunyhók küszöbe, az ég a megváltókat ide. 
küldi be . . . Lehajtom fejem e szük, de szent födél alatt; adjátok 
rám áldástokat s én rátok adom áldásomat." Ezek a Petőfi szavai. 
És miért szeretik úgy a nyomorultakat? Felel erre a Schopenhauer 
ellentétes philosophiája, a mint Madách mondja: 

, Csak gyöngeség, mit az erő szerethet, 
Mint a védő szülő, gyámoltalan 
Voltát karolja leghőbben fiának." 

A gazdagokat egyenesen elkárhoztatják. A szegények nyernek 

menyországot. 
,Jaj nektek gazdagok — mondja Jézus — mert szegények 
lesztek, pokolra vettettek, hol lészen sirás, jajgatás" stb. 
, Ne gőgösködjél ugy gazdag úr — mondja Petőfi — 
Azért, hogy most oly jó dolgod van, 


1) Luk. 18, 16. s köv. 
2) adi vopltova ol nevíjeg TÖV DYepy." 

Majd e szegény magasabbról néz le, 
Ha ő a menyben lesz s te a pokolban." 


, Ne féljetek szegény jó emberek, 
Jön rátok is még boldogabb idő, 
Ha mult s jelen nem a tiétek is, 
Tiétek lesz a végtelen jövő." 

,A nagy urak csak a mulandóság pásztortüzei; a szegény 
költők kis csillagok, de tovább tartanak, s vigasztalja önmagát is: 
Sebaj! —- Annál fényesebb jövendőm, minél rutabb jelenem." 

Az ilyen demokratikus hang meg van már az ó-szövetségi 
könyvekben is, és hangosan menydörög, Amos, KEsaiás, a zsoltárok- 
ban s főleg Enokh könyvében. 

Nem "egyéb ez, mint a fel és alá ellentétnek világra szóló 
philosophiája. Csak ugy vagyunk Petőfiként, , mint a fa, mely vi- 
rágzik és elvirul, — mint a hullám, mely dagad, aztán lesimul, — 
mint a kő, melyet felhajitunk, aztán lehull, — mint a vándor, ki 
hegyre mász, s aztán leballag, fel és alá!" 

E hullámzáson keresztül kell menni mindennek és mindenki- 
nek. Egyik életben a hullámnak csak egyik oldala van, s hogy mind- 
két oldalát bejárjuk, szükséges egy második élet. 3 

5 ha már a jelen életben a teljes egyenlőséget el nem érjük, 
minthogy el sem érhetjük: a jelen és jövő élet viszonyában állitja 
azt fel Jézus az ő szellemtársaival. Azt az erős hitet vallja Jézus, 
hogy a jövő élet teljesen ellentétben áll a jelennel; azért mennek 
a boldogok pokolra s a boldogtalanok a mennyországba. ?) 

Legyen legalább ez a hit vigasztalója a nyomorultaknak. — 

Renán szerint?) maga Jézus is osztozott korának ábrándos hi- 
tében, hogy a jók testestől, lelkestől fognak holtok után teritett 
asztal mellett ülni egy fényes teremben; a roszak pedig kegyetlen 
tüzkinokat szenvednek. Képzelik pedig ezt a jövő országot Jeruzsá- 
lemtől nyugatra egy völgyben. A tüzpokol közepében van a jóknak 
háza stb. 

Alig hihető azonban, hogy felvilágosult ne volt volna, hogy ne 
csupán képletesen értette volna az efféléket is, mint egyebet, hogy 
az effélékkel is ne csupán a boldogító hitet nyujtotta volna gyógy- 
szerül. Hiszen folytonosan tőle idézzük képes beszédeinek voltára, 
hogy a test vagy betü nem sokat ér, lélek az, a mi megelevenit. 


17 Luk. 16, 19—26. a szegény Lázár és a gazdag társalgása a tulvilágon, 
?) Renán. 257—.258. 1. 

Meg aztán nem a sötét völgyre nézett ő; magasabban járt tekintete 
— az ég felhői felé. 

Petőfi erre igy tépelődik: , Vajjon Sokrates és hóhéra egy 
helyre mentek (holtok után)? oh lehetetlen. És hátha... hátha . . . 
Miért nem láthatni a más világba?" 

Általában a lélek halhatatlanságában már biztosabb igen felé 
hajlik e kétkedésében : 

, Szeretője-e vajjon a testnek a lélek? 
. 5 együtt enyésznek? 

— Vagy csak barátja 

5 elhordja magát 

Midőn amazt pusztulni látja?" 

Más helyen határozottan állitja, hogy , Halhatatlan a lélek, de 
más világba nem megy át, itt vándorol a földön — Cassiusban, pl. 
Tell Vilmosban és ő benne." 

Nem lehet, hogy másképpen értette Jézus is, csakhogy kény- 
telen, mint minden költő, tárgyiasan beszélni, mert ők dolgoznak 
legidealistikusabb, legelvontabb fogalmakkal s ezeket a legtárgyiasabb 
köntösbe öltöztetik, azért is. hogy jobban megértsék mások, de meg 
azért is, mert ők úgy szeretik jobban. S csinálhatott egy  visio-féle 
elbeszélést Jézus, hogy miként társalog pl. egy szegény és egy gazdag 
túl a síron. 1) Hiszen a visio egyszerűen kelléke a költészetnek. Petőfi- 
nél ezt olvassuk: 

, Budán ne járjatok, ne járjatok éjjel, 

Mert találkoztok a megöltek lelkével, 

Hónok alatt tartják levágott fejöket, 

Ugy nyögnek, ugy járják be a vesztőhelyet. 
Kont s Hunyadi László fön Szt-György piaczán 
Tölti nyözve s bolyongva az éjszakát; 
Martinovics pedig társával együtt 

Éjféli tanyát ott lenn a Vérmezőn üt." 

Nem; azt nem hihette egyik sem, hogy testestől-lelkestől fog- 
nak a síron túl járkálni. Hz csupán költészetöknek volt egy szép 
tárgya. A lélek halhatatlanságát azonban hitték, és ezt szép tudo- 
mánynyal tanitották s a jövő élet dicsőségében annyira elmerültek, 
hogy a jelen boldogtalanságában és a vértanui halál elméletében 
csaknem kéjelegtek s keresve keresték a sanyaruságot és fájdalmat. 
, Boldogok, a kik szenvednek és sanyargattatnak — mondja J. — 


1jeTuk: "16 "19-26. 

mert ők megvigasztaltatnak." , Áldjátok azokat, kik titeket átkoz- 
nak" stb.1) Ekkor volt valódi megváltói szerepében. Lelkesedésének 
magas, csaknem ijesztő fokáig jut el, midőn nemcsak gazdagságáról 
mondat le mindenkit a jövő élet boldogságáért, hanem azt ajánlja, 
hogy hagyják el az apát, anyát, testvéreket, hagyják ott a holtat is 
temetetlenűl, vessenek meg mindent az eszmeért és kövessék őt.?) 
Ekkor azt is hitték, hogy elméje megzavarodott. Pedig Petőfi a nél- 
kül, hogy eszelősködnék, végig követi őt elméletben és testben : 

, Hisz a költő, ha a legfájóbb hangot adja, akkor a legboldo- 
gabb." Igy szól. Továbbá , Oly dicső kín és gyönyör között elvérzeni!" 

Többször eczéloz egyenesen a Jézus keresztfájára bizonyos faju 
irigységgel, mint Temistokles Miltiadesre; ,ha az emberiség boldog- 
ságáért oly dicsőn, oly szentül halok meg — igy szól — elkészítem 
saját kezemmel a keresztfát, a melyre fölfeszíttetem." S végre nem 
késett eszméiért síkra szállni s miként Jézus elhagyá szülőit, ő is 
elhagyá ,szép ifju hitvesét." 

Megtörténik azonban, hogy még a Megváltó Jézust is elhagyja 
olykcr-olykor béketűrése. Lehettek kellemetlen perczei. Bizonyítják 
ezt némelykor szenvedélyesebb kifejezései: , Ugyan mit háborogtok ?" 
— ,Ugyan még meddig leszek veletek? —- A sok utazás alatt talán 
vendégszeretet hiányára is talált, vagy éppen az üldözés szakában 
lehetett s nem fojthatta magába e kifejezést; ,a rókáknak vagyon 
barlangjok s az ember fiának nincs hová fejét lehajtania." Petőfinek 
már hosszasabb időszak jut pessimismusára s ő éppen nem fojtja 
magába a fájdalmat: f 

; , Hideg ellen a tél a folyókat jéggel, 
A földet hóval leplezé el, 
Csupán némely embernek kell 
Öltözetlenül bujdosnia . . . . 
Tehát a természetnek 
Az ember a legmostohább fia?" 


Jézus megváltói szerepének közepett, mikor már nem is vár- 
nók, meghatólag támad fel benne mégis az ember s nem sokkal a 
katasztrófa előtt leplezetlenül kimondja: , szomoru az én lelkem ha- 
lálig." De hamar legyőzi ezt s visszanyeri hivatásának erejét. E hul- 
lámzó hangulaton átmegy Petőfi is, nagy erővel csapva át az opti- 
mismusba, 
1) ké ös 22 Es köve Vy. 
uk 8kob 

De visszatérve ez általánosabb eszméktől, tekintsük meg még 
néhány találó hasonlataikat, a szorosabb értelemben vett hasonlatok- 
ban gazdag alanyi költészetöknek fénypontját. 

Jézus szabad ég alatt tanitott, úton, útfélen, erdőn, mezőn, a 
hegyen, a tóparton, a természet kebelén, hol a lég tiszta és átlátszó. 
Szabadon, korlátlanul szállt tekintete fel a felhőkig, s a csillagos 
égre. 5 valamire szállt tekintete, minden tárgy egy eszmét, egy ha- 
sonlatot adott: a mező virága bájt, a kőszikla, a hegy, a tenger 
háborgása erőt és méltóságot, a felleg és az ég magassága mystikus 
rajongást. 

Mint a mezők virága, úgy elbájol tudománya, melylyel vallását 
megalapítja. Kősziklán épiti fel az ő anyaszentegyházát, miközben 
az élet tengerén, ennek viharában: az árulók és hozsánna 
kiáltók között egykedvüen, nyugodtan jár s a tanitványok felzúdu- 
lását, a tenger háborgását kenetteljes parancsszavával lecsendesíti ; 
de eljön az idő, mikor a vallás alapítót megölik, ekkor a kősziklán 
épült ház is inogni kezd fundamentomostól együtt, a hegy megrendül, 
földindulás lesz s az egeknek hatalmasságai megindulnak, a templom 
kárpitja meghasad, a nap elhomályosodik, sötétség lesz; de majd 
eljön ő az égnek felhőiben — . villámlás és mennydörgés között — 
fénynyel, hatalomal és dicsőséggel.1) Renán azt mondja: , Bocsássuk 
meg neki ez üres reményét." Szerintünk éppen nem üres remény. 


Keresetlen költői hasonlatok az alanyi költészet magaslatán, 
méltók ő hozzá, ő maga az az erős kőszikla és a hatalmas hegy; ő 
a templom, eszméinek istenségeivel telt templom, halála s tudomá- 
nyának ideig-óráig való megbukása a gyászos sötétség; ő az ábrán- 
dos felhő, eszméinek menydörgésével és gyújtó villámlásaival; ő a 
fénylő nap, eszméinek világitó, éltető és tisztító sugaraival. 

Mindezeket a hasonlatokat meg lehet találni bőven a Petőfi 
könyvében is: az őstermészet erős nyilvánulásai nagyon jól illenek 
hozzája is. Felette szereti ő is a természetet, sokat bolyong benne, 
s mintegy vele egygyé válva létezik; annak minden változását átéli, 


1) Luk, 21, 11. 26. 27. Máté 24, 27. 29. ,Mert miként a villámlás kijő 
napkeletről és megtetszik napnyugatra is, ugy lészen az emberfiának eljövetele 
is. Mindjárt pedig azoknak a napoknak nyomoruságok után a nap meghomályo- 
sodik, a hold nem fénylik, a csillagok lehullanak az égről és az egeknek ha- 
talmasságai megháborodnak. Akkor meglátják az embernek fiát eljőni az égnek 
felhőiben nagy hatalommal és dicsőséggel." Luk. 17, 24. , Miképpen a fénylő 
villámlás az ég alatt való egyik tartományból a más tartományba fénylik, 


3 íz KENEM 
. azonképpen lészen az embernek fia is az ő napján. 

, mely mindig mindegyre változik, mégis folyvást az egykori," ő a 
bérecz patakja s a róna folyója, ő a szelid szellő s a haragos vihar, 
a ,mely egyszer álomba ringatja a mezők fűszálait, máskor ősi töl- 
elél szakit." Ő a kőszirt, mit a hegyről a völgybe eget földet 
rázó menydörgés dönt le. S mikor Jézus az ,ég felhőivel" nagy V1- 
harban jő, 1) ő is hasonlót tesz: 


, Felhő alakjában lelkem átöltözik, 
S ugy száll a hon felett nyugattól keletig 
Sötéten, csendesen." 

, Ha volna menyköve (lelkének), mint van a felhőnek, csapási- 
tól sokan hevernének," kik az életet meg nem érdemlik. Itt még 
mintha szelidebb volna, mint Jézus. 

Különösen a felhő gadag ere az ő költészetének, szemléletének 
bő táplálékot ad. Azért szereti annyira, mert lelkével rokon: vannak 
könnyüi és villáma. 

Luk. 12, 54—56 verseiben igy szól Jézus a sokasághoz egy 
gyönyörü hasonlattal, mely bizonyitja jövendölése alapját: , mikor 
látjátok napnyugatról, hogy felhő támad, azt mondjátok: záporeső 
jő és ugy lészen. Mikor halljátok fúni a déli szelet, azt mondjátok, 
hévség lészen, és ugy lészen. Ime az égnek, földnek ábrázatjáról 
itéletet tudtok tenni s az időről nem tudtok itélni." jElzási nem 
is lehet várni, hogy a tömeg tudjon ugy jövendölni, mint ő, ki ma- 
gában mint reformatorban jól felismervén a czikázó viltamoti a ter- 
hes felleget, hogy ne tudná jövendölni, hogy záporeső lesz a lelkek 
mezején, mely viharként már is rombol, azután újit, termékenyit 
és éltet. 

A jövendölt világ vége beteljesült, noha Renán azt mondja, 
nem ugy a mint Jézus hitte. Én azt tartom, hogy szörnyebb dolgo- 
kat Jézus sem gondolt, mint a mik történtek. Akár phyzikai, akár 
morális világot, akár együtt véve gondolta mint a kettőt, minden- 
képpen beteljesült, mert a régi naivok világ alatt csak saját hazá- 
jukat értettek (orbis terrarum) s ez csakugyan elpusztult, de ő in- 
kább az erkölcsi és szellemi világot értette, mely romba dől s az ő 
vallás eszménye fog uralkodni. Egyszerű, tiszta világos kép, költői 
sallanggal is felékesitve, miként dul a természet eleme. Ennél sok- 
kal nehezebb és érthetetlenebb Petőfinek e képe: ,a világ vassarkai 
tőbül meg fognak ingani, s ha pusztit mind a négy elem s én 
vérbe mártott lantomat majd véres kezekkel pengetem." Nincsen elég 


1) Márk. 14, 62. 


AZ ÚJ SZÖVETSÉG TROPUSAT. 209 


alapja, mégis megértjük, s nem lesz belőle mythologia. Nem, mert 


ntöbb csudát elhiszünk az ó, mint az új korból" — mondja Lecky 
JA felvilágosodás" IT. könyvében: — ,a képzelődés sugara megtörik s 


zavart képet kapunk. Keletkeztek csodák régen, mert az ésszerüség 
gyenge volt; most nagy a rationalismus, de a távol ködében a cso- 
dáknak tartott dolgok képei nem tisztulhatnak meg." Nos ezenkivül 
még pl. miért enyészett el a későbbi boszorkányság hite? mert csak 
apró emberek képzelődései valának, mig a Krisztus nevével kapcso- 
latos csodák egyetlen colossális alaknak világra szóló munkálkodá- 
sával vannak összeforrva, magas eszmékkel vannak összekötve s a 
katholicismus szerint nem lehet letépni a képzelődésnek egy sal- 
langját is, hogy kárt ne szenvedjen egész öltözete a kereszténység- 
nek. Ugy van! nem szabad letépni. Csakhogy ismerjük el a sallan- 
got sallangnak és ne tartsuk a sallangot ruhának és "ne csinál- 
junk a költészetből csodát. Sem nem csoda, sem nem valóság az, 
hanem a kettő között igaz nevén: költészet. , És támada a vizen 
nagy szélvész — és megdorgálá a szelet és a viznek habjait és 
megszünének és lőn csendesség! 1) Mondjuk, hogy ez nem allegoria, 
hogy nem az élet tengerén miveli ezt a tanitványok felháborodásá- 
nak lecsendesitésével Akkor is helyén keletkezett ez a beszéd. Mondják, 
hogy Orpheus dalával megindította a köveket és az erdő fáit, s Jé- 
zus mondá egyszer, hogy ha a nép nem kiáltaná is neki a hozsán- 
nát, a kövek kiáltanák. Petőfi szerint a költő , Megpenditette hur- 
jait menydörgő éjben egykoron s a menydörgésnek ágyuja elszen- 
derült a hangokon, — s mely a vihart elaltatá és földerité az 
eget, elandalitó hurjain az ének ujra zenegett." Más helyen: ,A 
mely föld pusztulóban, haldokló félben van, a melynek már nem 
használ sem eső, sem napsugár: az a költő könyhullatásiítól s mo- 
solygásától ujra felvirul." Továbbá: , Ábrándos dalt pengetek... s 
hallatára a menyből leszállnak a csillagok, hogy közelebb legyenek 
s a hold kilép a tengerből és figyelmez". Igen a természet figyel a 
költő szavára, engedelmeskedik neki, mert szereti őt, minthogy ő 18 
szerettetik tőle. Szavára, vagy dalára mosolyog a virág, tánczra kel- 
nek a fák és a napsugarak, fénylőbbek a csillagok, jobban ragyog 
a nap, elandalodva figyel a hold s lesimul a tenger vize.. s dal- 
nokuk halálán pedig busulnak a virágok, lehull a csillag az égről, 
elhomályosodik a nap s ,az egeknek hatalmasságai megháborodnak, 
gyászolják testvéröket, nincs a ki már szeresse őket. Caesar halála- 


kor is megrendülnek az Alpok. 
7) fia B 

A költő haláláról azt mondja Scott Walter: 


, Oh ne nevesd ki, — mert valóság! 
Ha költő hal meg: az ünnepi 
Természet siratván dalosát, 

Nagy gyászpompával temeti. 
Mély barlang, bérczfok megriad, 
Jajgatva a dalnok miatt, 

Kristály patakot sir a domb, 

Balzsam harmatot fű, fa, lomb. 

Kedvencz völgyén sóhaj fut át, 

Vén tölgye nyögő viszhangot ád. 

S az ér mond gyors hulláminak : 

Hogy sirján gyászdalt búgjanak. 
Nem mintha a lelketlen tárgy talán 
Érezne halandók ravatalán, 

De erdő, szikla, völgy, berek, 

Azok jajjával kesereg, 

Kiket, bár testök elhala, 

Föntartott a költő dala, 

5 emlékök, hunytán a dalosnak 

Most második halálba roskad." 


A természet hatalmas jelenségei közül sokat foglalkozik Jézus és 
Petőfi is, — mint emlitém a felhővel, — a viharral. A szentlélek is 
a szelek szárnyán jön el, mely nem tudni honnan jön, hová megy, !) 
kevesebbet a csillaggal, alanyiságok belévegyitésével; Jézushoz talán 
ezt csakis a monda vitte be, hogy , származék csillag Jákobból" és 
ez Jézus lett, születésekor meg is jelent az égen és halálával lehul- 
lott az égről, mely monda a mai napig is meg van a népköltészet- 
ben: , Lehullsz egemről fényes csillagom" Petőfi. Sokkal méltóságosabb 
tárgyok a nap. Jól sejették azt régebben a mythologia költői termé- 
szettani tudományok nélkül is, hogy a nap a központ, a legnagyobb, 
a legfontosabb tényezője az életnek, a legfelségesebb valami, onnan 
Jön az élet és világosság, s mindenik valamire való istenöket a nap- 
pal hozták összeköttetésbe. Petőfinek eleme a tüz és a nap; ha ma- 
gáról beszél szóba sem áll a holddal: , Megtestesülése te érzeteim- 
nek, magas fényes hő napsugár. Mi hüséges két szerető! ki mondja 
meg: én melegülök-e tőle, vagy szivemtől melegszik ő?!!" 


Jé 64 ek 


AZ ÚJ SZÖVETSÉG TROPUSAI. 2.41 


"Hogy ha földobnám az égre szivemet, melegitené a világot 
nap helyett." Ha meghalok nem láthatom, — 


.De szabad a holtnak egy óra naponként, 
5 én arra kérem Istenem: 

Ejfél idején legyen zárva koporsóm 

S nyiljon meg az délben nekem!" 


Mindenesetre a legszebb anyagot adja a költéshez a természetnek 
emez ős ereje. 

Meg kell vallanuuk azonban, hogy ez keleties, őskori, primitiv 
költészet, s annyival inkább tán valódibb, bájolóbb költészet; keve- 
sebb szükség van a reflectáló tehetségre; itt a képzelem hamar fel- 
találja s utoléri tárgyát; nagyban elősegitik a képzelmet a tárgyak- 
nak már külső hasonlatosságai, melyek élénken megragadóak. 

Van azonban a költőknek oly tropusok, melyhez inkább az 
észnek kell hozzászólnia, melyben nem a külső, nanem a belső ha- 
sonlatosságokat kell keresni és lehet feltalálni. Oly élettelen tárgygyal 
foglalkoznak, melylyel csak a hozzákötött eszméknél fogva vannak 
rokonságban; az ily hasonlat nem oly tündéries, de mély és ma- 
gasztos, és nyugati vagy bölcselmi költészetnek nevezhetjük. A 
templom nem hasonlatos az emberhez, de a hozzákötött határta- 
lan eszmék lánczolatánál fogva lehetséges. A legszentebb eszmék 


vannak hozzácsatolva. — Jézus és Petőfi merészkednek magokat a 
templomhoz hasonlítani. Jézus halálakor a ,templom kárpitja meg- 
reped", mintha homlokára czélozna. , Elrontom — igy szól — e 


kézzel csinált templomot s harmadnapra mást épitek, mely kéznélkül 
csináltatott." 1) 

Első tekintetre csak a régi és új vallás viszonyát vesszük észre, 
de egyuttal ő maga is az a templom, melyben az új vallást prédi- 
kálni fogják. A régi törvények vallása és az új szeretet vallása kö- 
zött, a régi próféták és ő közte annyi a különbség, mint az anyag 
és szellem között; az ő idealistikus temploma nem kézzel és nem 
kövekből van rakva. Más helyen igy mondja: , Rontsátok el a tem- 
plomot s én harmadnapra felépitem azt." 4) 

János evangelista hozzáteszi: , Ő pedig szól vala az ő testének 
templomáról." Magyarázat nélkül is csak igy lehetne érteni. Petőfi- 


nél igy van: 
, Szentegyház keblem belseje, oltára képed (a haza képe), Te 


1 Márk. 14, 58. 
2) Ján. 2, 19—21. 


Jé AZ ÚJ SZÖVETSÉG TROPUSAI. 


állj, s ha kell, a templomot eldöntöm érted." — Es eldöntötte, mi- 
képpen Jézus cselekedett. Nem igérte, hogy mást épit. Hiszen meg 
volt már építve mind a kettő a lerombolandónak leromboltatása előtt. 
Csakhogy azokat nem kézzel csinálták. 
Találunk hasonló tropusokat a betegség 
gyógyitásokat Jézusnál mind testi betegségekre vonatkoztatják, s 
s gyógyitásai mint nagy hatalmi csudák szerepelnek. Gyógyithatott 


ek gyógyításánál is. E 


testi betegségeket is, ugy anyagi szerrel, mint vigasztaló szóval. 
Még testi fájdalmakat is enyhit a vigasztaló szó s egy mosoly, egy 
reménysugár, mely sohasem esik hiába. Azonban Jézus ennél maga - 
sabb rendü gyógyitásokat tett. A lelki betegeket, a tudatlanokat 
gyógyitotta, a vakon szülötteknek — a pogányoknak adta meg sze- 
mök világát, s az erkölcsi halottakat támasztja vala fel. De legyünk 
igazságosak e nagyszerü hasonlatok urai iránt. Meg vannak ezeknek 
magvai már az ó-szövetségben. Hsaiásnál pl. a messiás eljövetelekor 
, vakok szemei megnyilnak és a süketeknek fülei megnyittatnak, a 
sánta ugrál, mint a szarvas, és a némának nyelve énekel." 1) Ilyen 
kifejezésekből lesz később a csuda. 

A csudák három uton keletkezhetnek 2): ótestamentomi mondák 
alapján mythologiai homályban, s nem tudják a burkot levetni, ré- 
szint tudatos symbolikus kifejezések nem értéséből. Mindkettő a 
poésis világába tartozik. De keletkezhetnek tiszta, egyenes beszédből 
is, idővel jelképes, költői, vagy csudabeszédek, mert a nyelv alaki 
változásokon megy át, a fogalmak nevei megváltoznak. 

Bizonyitja ezt a bélpoklosok gyógyittatásának historiája, Mi 
bélpoklosság alatt most valami hasfájdalmat, bélgyuladást s több 
efféle szervi romlottságot képzelünk. De régebben pl. még a mi ma- 
gyar nyelvünkben is az ember összes belső részeit egy névvel (joh, 
jonho) nevezték") s értették alatta legfőképpen a legnemesebb részt: 
a szivet, valamint a zsidók is a hitvány embert, főleg a törvény 
megszegőjét s az erkölcstelent tekintették bélpoklosnak, a mai fo- 
galmak szerint szivpoklosnak. 

b Bokféle betegség lehetett ugyan ez a szivpoklosság. A régi 
időben e kedélyizgatott mépnél nagy szerepet visznek a démonok, 
az ördögök. Sok különez, őrült, hypocondrikus és rajongó volt akkor.) 

Psellus Mihály a 11. száz vége felé irta a , Démonok mű- 


1) Esáiás. 35, 5—6. 

") I. Simén evang. cs. 
") , Megjuhászodik". Aranynál helyesebben : , johádzik." 
1) Lecky: , A felvilágosodás", I. 67. 

ködéséről" szóló párbeszédet; az új plátói tánnak a szellemek 
hyerarchiájáról való fejtegetése ez; de mutatja kora gondolkodását. 
Azt állítja, hogy a világ tele volt demonokkal, melyek az emberek 
között gyakran megjelentek s jelenlétöket különféle módokon nyil- 
vánitották. Bölcsészeti rendszerré akarta feldolgozni. Alaptantételül 
azt teszi, hogy minden démonnak teste van. Hz amaz orthodox 
tannak szükséges következménye, mely szerint tüzkinokat szenved- 
nek. (Ez ellen szt. Vazul erősen harczolt.) De az ők testök nem oly 
változhatatlan formáju, mint az embereké és állatoké, hanem sürü 
finom anyagból áll, mint a felhő, alakját változtathatja, s igy min- 
den nyiláson behatolhat. Azok a borzasztó kinok, melyeket büntetési 
helyökön kell szenvedniök, nagyon fogékonyakká tette őket a fáj- 
dalom iránt, és ezért folyvást mérsékelt és kissé nedves meléget 
keresnek, hogy fájdalmaikat enyhitsék. Innen magyarázható, hogy oly 
gyakran bujnak emberekbe és állatokba. Ugy látszik, hogy az ör- 
döngösség igen gyakran fordult elé s az őrültséget rendesen annak 
következményéül tekintették. Psellus azt is emliti, hogy némely orvos 
kivételt képezett ez uralkodó nézetben, természeti törvénynek tulaj- 
donitván azt, a mit a tömeg szellemi oknak tartott, de elitéli az 
orvosokat, mint a kiknél nagyon közönséges dolog a materialismus 
— és tévednek vele. Ilven hypocondrát is gyógyitott Jézus és gyó- 
gyithat minden okos ember, legyen az orvos, vagy pap. De nem kö- 
vetkezik, hogy a gyógyító is abban a nézetben legyen, mint a beteg ; 
sőt éppen mert gyógyító, másképpen fogja fel a betegséget s annak 
okát, mint a beteg. 

Ha azt hisszük, hogy Jézus is egy nézeten volt a betegekkel, 
akkor őt is oly esztelennek és hátramaradottnak tartjuk, mint korát. 
Legyen azonban ez akárhogy: Ez esztelenek gyógyitásánál sokkal 
fontosabb nála az erkölcstelenek gyógyítása s a rájok mondott sujtó 
hasonlata: ,Jaj nektek képmutató farizeusok! Olyanok vagytok, mint 
a festett koporsók, melyek kivül ugyan szépek, de belől rakvák hol- 
taknak tetemeivel és minden undoksággal."1) A kép alakjának ha- 
sonlóságáért tekintsük meg Petőfinek e tételét: , Kivül a siron nyilik 
a virág, s belől a sírban féreg és halott van," a tettetett öröm és 
bú kifejezésére. De egészen a Jézushoz hasonló tartalommal is van 
egy szava a bélpoklosokhoz: ,Ti fekélyek a hazának testén! 
mit mondjak felőletek ?" 

Több apróbb és nagyobb rokon eszmét, hasonlatot és kifejezést 
lehet tőlök idézni, melyek utánzást sejtetnének: ugyanazon dolgot 


1) Máté 23, 27. Luk. 11, 14. 

ugyanazon szókkal fejezik ki, pl. a férj és feleség viszonyáról Jézus 
igy szól: ,a mit Isten egybeszerkesztett, azt ember el ne válaszsza." 1) 
Petőfi igy : , Isten kötötte össze lelkeinket, ember nem képes elvá- 
lasztani. Ez eszmét Cicerónál is megtalálhatjuk. 

Utánzást sejtenénk, ha nem tudnók, hogy az emberi eszmét 
nemcsak könyvek és személyi oktatás utján nyerjük. Jézus nem hal- 
lotta talán Budhának, Zorvásternek, Plátónak vagy Sokratesnek 
nevét sem. Tudjuk pedig továbbá, hogy Castelár szerint ,a próféták 
nemcsak Judaeában irtak s nemcsak az Hufrátes-és Jordán vizeiből 
ittak. Az egyiptomi pap épp ugy, mint a babyloni magus vagy a 
persa dualista egyaránt hozzájárultak a zsidó eszmék képződéséhez. 
Az eszme nem ismer sem nemzetet, sem felekezetet, sem egyházat: 
a pagodáról a gulára, a guláról a zsinagógára, a zsinagógáról a ki- 
rályi lakra,-a királyi lakról a székesegyházra, a székesegyházról az 
egyetemre, az egyetemről a parlamentre száll gyorsaságával a villám- 
nak, mely viszhangzik, világit, gyujt és tisztit. A kereszténységet épp 
ugy előkészítették Plató párbeszédei, mint Esaiás versei. Minden, em- 
beri fajnak meg van a maga része az általános revelatióban. A mes- 
sianismus nem volt kizárólag a héber, hanem az általános remény- 
ség tárgya. Vergil az ő pásztordalaiban akkor hirdette az emberiség 
általános megváltását, mikor Ker. János vad bogyóval táplálkozva s 
bünbánó szőrruhába öltözködve esengett a pusztában az után. 

Athén az ő műüvészetével, Róma jogával, Alexandria tudomá- 
nyával épp ugy hozzájárultak a keresztény revelatióhoz, mint Jeruzsá- 
lem az ő istenével. 

Az emberi szellem olyan, mint a mindenség, és mint az Isten 
mindenütt van!" 

Bátran idecsatolhatjuk mi is az evangeliumhoz a renaissancet, 
a bölcsészetet és a forradalmat ; idecsatolhatjuk a költőktől megéne- 
kelt szeretetet, melyből a többi keresztény eszme is származott: a 
szabadság, egyenlőség, testvériség és igazság, melyeket maga a for- 
radalom fejtett ki s hozott felszinre. 

A mit a forradalmak később kifejtettek, az a szeretet in- 
ditotta volt világgá a Jézus vallását. 

A vallás kezdete a félelem. Minden kezdetleges vallásnál, bár- 
milyen polytheistikus szinezetü volt is az, bárminő tárgy előtt bo- 
rultak is le az emberek, egy isten volt, a mit imádtak: a Rosz. 
8 vallás önző és hálanélküli volt. A természet megrenditő nyilvánu- 
lásaitól (dörgés, villámlás) féltek, s általában a mi bajt, veszedelmet, 
7) Márk. 0 2 


tató 


tat 4 

szerencsétlenséget szerzett, vagy szerezhetett volna, attól féltek, azt 
üsztelték, imádták. Félelem és tisztelet egy fogalom volt, éppen ugy, 
mint ördög és isten, a tisztelet tárgya. Később jutottak el a hála 
eszméjéhez, hogy a rosz vagy az ördög mellett van egy jó isten is, 
kit kérni kell, s hálát adni neki. Ez a dualismus — a persáknál és 
ősmagyaroknál. A zsidóknál is egy istenről van szó, de az a sok 
apró ördög felér egy Arihman vagy Armány istennel. Jézus emelte 
teljes és egyedüli hatalommá a jó szellemet, állitotta fel az egy Isten 
eszméjét, mind haláláig űzvén, kergetvén az ördögöt le az égről s 
ki az emberek lelkéből. Ez az ördögüzés, ez a magasztos tudománya 
a felvilágosultság mellett alapszik legfőképpen a szereteten, vagyis 
azon az optimismuson, mely nála az isten. eszméjével van kapcso- 
latban. Azt akarja, hogy a jó Isten győzedelmeskedjék az ármányon. 

Ez a mély szeretet van nála az emberiséggel szemben is. Nem 
elég felebarátainkat szeretni — mondja Jézus — , szeressétek ellen- 
ségeiteket is : 
micsoda különbség lesz hát köztetek.1) Továbbá: ha csak a megpa- 
rancsolt dolgot cselekedjük, haszontalan szolgák vagyunk.?) Petőfinél 
ez igy van: , A legrosszabb rabszolga is kész fáradni, hogy ha meg- 
fizetnek érte." — munkámért mi lesz a dij, vagy lesz-e díjam, nem 
kérdezem, — nagy jutalmam lesz azt látni, hogy embertársaim ra- 
bokból ujra emberek levének, mert én őket, bár vétkesek, vétkökben 
is felette szeretem. Ezért a vétkes népért imádkozott Jézus is a ke- 


" mert a bünösök 1s szeretik azokat, kik őket szeretik ; 


reszten. 

Optimistikus eszmékért, hogy az emberi nem czélja felé közeled- 
jék, készek a pessimistikus életre s asketa módra készítik el csak- 
nem saját kezökkel a keresztfát, a melyre fölfeszittetnek. 

Ezt ők könnyebben is tehetik, mint mások, mert jól tudják, 
hogy lelkök igy is, ugy is élni fog, a test pedig nem sokat ér ideig- 
óráig való tartóssága miatt. Hogy a nagy lélek pedig meddig él, azt 
egy nagyitott kifejezésben adja tudtunkra Jézus: ,Az ég és föld 
elmulnak, az én beszédim pedig semmiképen el nem mulnak." ?) 


E kifejezést vehetjük egyszerüen a népköltészetben nagyon 
szokásos nagyitásnak (hyperbolé) mely oly naiv, mégis oly fenséges, 
belé lehelvén költői hangulatát; vagy érthette ő a már emlitett akkori 
hit szerint az ég és a föld szók alatt akár csak a saját hazájának 


kzt b áz ske im áÉSt 
2) Apostol 3. 
3) Márk 13, 31. 

egét és földjét; akár az ő eszméje szerént a régi világ egét és föld- 
jét, melyeknek elmultával az általa alapitott s megalakulandó vallás 
új világában el nem mulnak az ő beszédjei; vagy pedig az e tekin- 
tetben talán még idealistikusabb Petőfi phantasiájával akar verse- 
nyezni s naprendszerünkön túl alkot egy új világot képzet é- 
nek mindenhatósága... 

Nehány kifejezésöknek s eszméjöknek egymásmellé állítása után 
megjegyezhetjük még azt a szellemi rokonságot, mely lenni szokott 
általában az alanyi költőkben és reformatorokban, s mely kettőjök- 
nél különösen kidomborodik. 

Jézus a megkisértés után, hosszas idői tanulás, elmélkedés után 
ezzel kezdi meg pályáját: , Térjetek meg, mert elközelitett a menyek- 
nek országa." Nyiltan bevallja magát nagy átalakitónak. Minden re- 
formátorban- ilyen magas hangon nyilatkozó büszke szellem van. 
Ilyennek kell lenni, ha maga sem bizik saját erejében, ki bizzék. 
Erős önérzete, hite ellenvetést nem tür. Ilyenkor szenvedélyes hangon 
nyilatkozik : Félre kislelküek! Maga szerepében elfogult. Helyes vagy 
nem helyes pd. a szerep, melyet végig küzd, azt megitélni nem az 
ő dolga, az időre bizza. , Azidő igaz s ledőnti a mi nem az." Ő maga 
nem argumental az észszel, mégis meg van győződve, erős hitérzete 
győzi meg: szivével gondolkozik s ez hajthatatlanabb, mint más 
meggyőződés. 

, Az idő igaz, s ledönti a mi nem az." , A római nép mosolygó 
istenei — Castelar szavaival — mind elenyésznek egy eszme lehe- 
letére" (a Jézuséra). Petőfi szerint pd. , Régi szentek mind elestek, 
földult szobraik kövébül új, dicső szentegyház épül." Csak ugy van 
a szellemi világban is, mint az anyagiban: a vén épület jó fáját 
még használjuk az uj épülethez, de az elkorhadtat bizony menthet- 
lenül eldobjuk. Mi eldobni való van Jézusból ? Nem sok, talán semmi 
mert eszméi sok águak, valamint sok az élet árnyalata s az emberi 
szellem nyilvánulása. Ki-ki válassza ki a magáét. . 

De nme állítsuk fel a kettős tételt: vagy istenségének megcsö- 
könyösödött bámulására, vagy embervolltának közönséges számba- 
vételére. Nem két ellentétes biró itélhet felőle. Kimerithetlen, gazdag- 
ságát szellemi kincsének több kutató ész bányászhatja s többet vagy 
kevesebbet, de valamit bizonyára talál mindenik. Csak ne merészeljen 
senki tiszteletlenül nyulni a talált kincshez, mert megbántja a di- 
csőnek szellemét; sem pedig ne akarjon senki fáradtság nélkül bánya- 


részes lenni, mert igy hamisul hirdeti magát a roppant vagyon 
örökösének. 

Tanulmányomat Renán szavainak értelmében azzal zárom bé, 
hogy ha Jézus most közénk jőne, nem azokat ismerné el tanitvá- 
nyainak, kik őt tökéletesen bé akarják szoritani a katekismus nehány 
megszokott mondatába, kik egyetlen kátéhoz ragaszkodnak, hanem 
azokat, a kik dolgoznak, gondolkoznak s az ő széleskörü gondolatait, 
tág eszméit magyarázzák, hogy őt tovább fejlesszék; mert az ő jel- 
vényei nem meghatározott hitczikkek, hanem végtelen 
magyarázatokra alkalmas képek. 


BORBÉLY GYÖRGY. 


EGYHÁZI BESZÉD. 


Márk. XIV. 8. , Ez, a mit tehetett. azt mivelte." 


, Ez, a mit tehetett, azt mivelte." És mégis mily kevés volt, 


a mit tett! Nézzetek e két alakra — Jézusra és a Bethaniai asz- 
szonyra — s jegyezzétek meg az ellentétet. Itt van egyfelől a világ 


nagy reformatora, a kereszténység alapitója az őrült vakhitüség kezei 
között. Rutul bánik vele s fenyegeti a földi elbizakodott hatalmasság. 
A tudós kicsúfolja, barátai eltávoznak, minden rokona elhagyja — 
azt az egyet kivéve, ki soha se szünik meg a föld legárvább gyer- 
mekéhez is ragaszkodni — az édes anyát. Ki van mondva rá, hogy 
gonosztevő; a kereszt fájdalma elkerülhetlenül előtte; nem található 
út, melyen azt becsülettel elkerülhetné. Nincsen ki megmenteni 
igyekeznék. 

Ott van másfelől egy szegény, gyenge, névtelen nő; egy nő 
kevés befolyással s még kevesebb eszközzel kezében. Látköre kor- 
látolt, aligha érti a fenforgó kérdéseket. Mit ért ő a bölcsészethez 
és theologiához, melyek az egyes vítatkozó csoportok figyelmét igénybe 
veszik az utczasarkokon? Ő nem tud tervelni Jézus megmentésére, 
nem tudja védeni; nem tud egy szót is szólani igazolására. Korlátolt 
levén ideje, ereje, módja, befolyása és tudománya, mit tehet e nő? 

Szeretheti Jézust. Megajándékozhatja őt szivének legbensőbb 
érzetével. Hű lehet ama kifejezhetetlen vonzalomhoz, nemességhez 
melyet érez. Tudja, hogy a szelid megváltót gyülölik; leolvassa a 
fájdalmat jóságos arczáról, felfedezi az elhagyatottságot gyöngéd te- 
kintetében s pártjára áll. Bár kigunyolják Jézust, ő ragaszkodik 
hozzá; bár csúfolja a tömeg, ő sir érette. Elhozza a birtokában levő 
legdrágább kincset. Megnyitja a szelenczét, mely valószinüleg a saját 
temetségére való kenetet tartalmazá. Ezt ő mind teheti s milyen 
kevésnek látszik! E nő nem álmodik jövendő hirről sem a maga, 
sem a Jézus számára; keveset tud cselekedete jelentőségéről. S úgy 
tetszik, mintha megérdemelné a környezők lenézését. Miért hát mégis 
Jézus helyeslő szavai? miért a történet megörökitése ? Azért, mert 

ő mindenét oda adta, a mije volt; mindent mondott, a mit tudott ; 
szeretett teljes szivével. Azért, mert ,a mit tehetett, azt mivelte." 
Lehet-e ennél negyobb dicséret? ... Hol a hadvezér, idegen országok 
felfedezője; hol a tőkepénzes, ki előmozdította az ipart és kereske- 
dést, ki otthont szerzett a segélytelennek, iskolákat alapitott a tudat- 
lanoknak; hol az államférfi, ki áldást hozott nemzetére; hol az 
emberbarát, ki megszabaditá az elnyomottat; az erkölcstanitó, ki 
lelkeket mentett meg a bünből, kiemelt sokakat a romlottságból,; 
hol a próféta, ki lelkeket vezetett az ég felé s békét hozott a nyug- 
talan szivre; hol van csak egyetlen-egy is ezek közül, ki nagyobb 
dicséretet érdemelne, mint e bethaniai névtelen nő? ... Ő megtette 
a mit tehetett, s ezek közül egy se tehetne többet. Mig e nő könnyei 
hullának az üldözött fejére; mig ujjai ott mozogtak a homlokon levő 
hajfürtök között, melyekre nemsokára a tövis korona tétetett, addig 
ő ott ülhetett az idvezitő lábainál. Nehány perczig legalább egy 
helyen valának; egyenlő gyermekei az égi atyának. Ő, a mit tehetett, 
az mivelte. 

, Éz, a mit tehetett, azt mivelte" E nem az alapige, hanem 
a beszéd maga. Alig szükség magyarázni E szavak hallatára emel- 
kedik a sziv, alkalmazást talál az értelem, felismeri igazságát a lélek 
s kérdezi — mennyire vagyunk mi érdemesek a dicséretre, mely a 
Bethaniai nőnek adatott? Megteszünk-e mi mindent, a mit tehetünk , 
hogy védve légyen az igaz, s teljesítve a kötelesség ? Megteszünk-e, 
mindent, a mit tehetűnk, a számüzött és csüggedők vigasztalására? 
Megteszünk-e mindent, a mit tehetünk életünk emelésére, hivatásunk 
nemesbitésére ? Megtesszük-e a mit tehetünk, hogy meg legyen állítva 
a romlottság áradása, a tékozlás folyama, melyek épp ugy körülvesz- 
nek minket ma, mint hajdan a Bethaniai nőt? E történet kutató 
kérdései hozzám is szólanak, vizsgálván azt a törekvésünket, melylyel 
ellent óhajtunk állani a durvaságnak, büszkeségnek és önhittségnek, 
melyek lesujtásával fenyegetik a gyengédséget, a nemes érzést és 
szeretetet hazánkban jelenleg épp úgy, mint régen Judeában. 

Ifjak, a hozzátok szóló tanitás ma, e szavakban áll: ,ez, a 
mit tehetett, azt mivelte." Hadd szóljanak hát ezek nektek arról a 
munkáról, melyet az ifjuság hamar eltünő kedves éveiben tennetek 
kell. Tegyétek meg, a mit tehettek, hogy fejlődjenek ki bennetek a 
legnemesebb tehetségek. Tegyétek meg, a mit tehettek, hogy nyer- 
jetek magasztos gondolatokat, igaz szeretetet, hogy legyen jellemes 
minden cselekedetetek. A kisértések körülvesznek, hogy szíveteket 
. kimondhatatlan fájdalommal töltsék el; megtesztek-e hát mindent, a 

mit tehettek, hogy a kisértéseknek ellent álljatok? Ne vágyjatok 
magatokra ölteni a divat aranyozott czikkeit, követni az önző élet 
himzett lobogóját, hanem kövessetek el mindent, hogy magasztos 
czélja legyen élteteknek. Éltetek érettebb lesz, fejetek bölcsebb, meg- 
teszitek-e, a mit tehettek, hogy növekedjék szivetek is; gazdagabbá, 
forróbbá váljék szeretetek; vidámabbá, elhatározóbbá lelkiismeretetek 
— Isten e legjobb ajándéka? Megteszitek-e, a mit tehettek a leg- 
nemesebb példák követésére, a legjobb cselekedetek véghezvitelére? 

Ti anyák, kik szent befolyástok által egy szentté lett otthon- 
ról álmadoztok, melyben nem akarjátok látni a tékozló élet, érzéki 
vágyak amaz eltörpitő izgatottságát, mely veszélybe sodorja gyerme- 
keteket — teszitek-e mindazt, a mit tehettek, hogy álmotok meg 
legyen valósitva? 

Atyák; teszitek-e, a mit tehettek, hogy gyermekeiteknek meg- 
becsülhetetlen örökséget — nemes példát hagyjatok; feljegyzéseket 
egy tiszta életről; magasztos odaadást az- igazsághoz, nyugodt, de 
soha el nem muló hűséget a lelkiismerethez ? 

A poklos Simon házában való jelenet a lázas százéveken ke- 
resztül nyugodt tanitással jő mindnyájunkhoz, az ifjuhoz, öreg, férfi 
és nőhez, kérdezvén: ha vajjon követjük-e mi oly hűen, mint e nő, 
legjobb érzetit; ha vajjon tesszük-e, a mit tehetünk, hogy bizony- 
ságot tegyünk a szeretet és türelem evangeliumáról, mely teljes ha- 
talommal munkál azon, hogy szétüzessék a babona és előitélet azon 
fellege, mely a világ felett lebeg, teszünk-e csak annyit, hogy meg- 
törjük a vakhit békóit, növeljük a szeretetet és jóakaratot e világon, 
hogy életünket vallássá és vallásunkat a szeretet és önfeláldozás 
életévé tegyük? Megnyitjuk-e a drága kenetek csak egy szelenczéjét 
is teljes önfeledéssel az örökkévaló atya elnyomott és sértett gyer- 
meke javára? Vagy legalább is törekedünk-e nézni felfelé és nem le, 
ki és nem be, nézni előre és nem hátra, hogy segédkezet nyujt- 
hassunk? . . . 

Valamint régen, ugy most is, nem a kenyér, nem az öltözet, 
hanem az eszme, az igazság, a tisztaság az, melyekért az élet valódi 
küzdelme foly; a Bethaniai egyszerü nőt ott látjuk e magasztos küz- 
delemben és ő megtette, a mit tehetett. Teszünk-e mi annyit? ... . 

Fájdalom, a szomorú igazság nem szorul bizonyitásra. Kevés 
ember él a megszenteltetés és jóakarat bethaniai magaslalán. Őszin- 
tén meg kell vallanunk, hogy közülünk senki se teszi mindazt, a 
mit tehetne a magasztos dolgok érdekében, Igy önként jő az a kér- 


dés: miért van hát ez igy? E kérdésre két szerencsétlen, de 
általános feleletet találok 

L Alig gondoljuk, hogy megérdemli a fáradtságot, oly kevés, a 
mit tehetünk, 

II. Resteljük kisérletet tenni, félve az emberek kinevetésétől. 
Lássuk a feleleteket. 

3 2 x 

Először, alig gondoljuk, hogy megérdemli a fá- 
radtságot, oly kevés, a mit tehetünk. Kétkedünk, hogy va- 
lamit elvégezhetnénk. Kevés hitünk van cselekedetünk hatásában. 
Ez azért van, mert még mindig az ányag kötelékében állunk. Még 
mindig szolgái vagyunk annak az érzésnek, hogy életünkben fonto- 
sabb az anyagi mennyiség, mint a szellemi minőség. Elfeledjük, hogy 
jellemünket nem a batározza meg, hogy mit, hanem az, hogy mi- 
képp cselekszünk. A mindenható nem kér tőlünk egyenlő bért jogunk 
és életünkért, mint a földi urak teszik azt néha. Ő csakis a reánk 
bizott talentumok hasznos felhasználását kivánja. Az ég adója nem 
nem fő, hanem arány szerinti. Nem az a szükséges, bogy alakilag 
egyenlő mértékben teljesítsünk mindent, hanem hogy nemes szeretet 
legyen a szivben, szolgálatra készség a kezekben. Valamint az anyagi, 
ugy a szellemi földmivelésnél is nem az a fő, hogy mennyit, ha- 
nem, hogy miképp szántasz. E szabály nem kér igéretet, de nem 
fogad el mentséget se, de nincs is akkor szükség mentségre, mikor 
megtettél mindent, a mit tehettél. ,Ha nem volnék oly szegény, 
volna több időm, erőm és pénzem!" El e szavakkal! A Bethanjai 
nőtől jő a feddés: , ő, a mit tehetett, azt mivelte." Tégy te 15 annyit 
és hallgass el panaszaiddal. De azt mondod: , szeretném templomot, 
kórházakat épittetni; otthont alapítani a szomorkodóknak, ha ugyan 
tehetném." Bizony nem csinálnál te egyet se ezek közül, ha jelen- 
ben nincs könyed a szerencsétlen, reményed a remény nélküli szá- 
mára, egy mosolyod vagy szavad a körülted levő bánkodók és el- 
hagyatottakért. De tegyük fel, alapitanál kórházakat, épitenél ottho- 
nokat, aligha volna áldás azokon, mert ezek falain belül nem érzenék 
az áldozatkészség szelenczéjéből merített drága kenet illata. Csupán 
csak a megszentelt szivek cselekedete az, mi segithet. Korunk jellem- 
vonása: a nagyon is sok jótékony intézet alapitása s ezek akárhány- 
szor csakis a szegények filléreiből épülnek, avagy a vagyonosak által 
önző czéljaik elérése végett alapittatnak, vannak intézetek, a melyek- 
ben a czement alig tartja össze a falakat annyira, mint az egyszerü 
vakolat: intézetek, melyekben nincs melegség, mely a tél hidege 
ellen védene, azt az egyet kivéve, mely a kályhából jő; avagy nincs 
hűsitő balzsam nyáron, mely a szív lázas verését csillapitaná, kivéve 

az orvos gyógyszerét: vannak intézetek, melyekben nincs vallásos 
megszentelés, drága kenet, nincs akarat, hogy megtegyenek a kezek 
mindent, a mit tehetnek. 

, Ha tudnék jól beszélni, volna elégséges tudományom, oh, mily 
örömest tennék tanubizonyságot hitemről! védelmezném a nemes 
eszméket, de ".. de..." Í 

Ne, oh ne ejtsd ki e szót ajkadon, d e!? Ő, a mit tehetett, azt 
mivelte.§ A beszédbeli védelmezésnél van lehetőbb és hatalmasabb. 
Egy jó szív többet ér, mint bármily érvelés. A cselekedet több, mint, 
a szó. Jellemet s nem okoskodást kell felmutatni az ég kapujánál. 
A jó magaviselet a legszebb vallástétel. , Ez, a mit tehetett, azt mi- 
velte." Nagyobb ereje van e szabálynak, mint bármely hitczikknek ; 
több üdvösség rejlik ebben, mint a nagy és szép szavakban. 

Jézus-re mondata arra tanit, hogy ne gondoljunk rosszat a 
szerető lélekről és a tettre kész szivről. A Bethaniai nő hatalma 
nyilt titok; a kereset nélkül nyert hir semmi egyéb mint a vi- 
lág öröm-adója annak -az erőnek, melyet ez leginkább szeret. Ily 
szabály csak az isteni ihletés által jöhet. Mi- nem hiszünk eléggé a 
jó lelkek messze kiterjedő hatalmában, erejében. 

Pál apostol az evangelium kilátását tanulmányozván, szeretet 
nélküli világgal találkozott. A dolgok kedvezőtlenek valának. A leg- 
nagyobb mester, mint bünös itéltetett halálra; itt van egyfelől a 
hatalmas Róma elterjedt vallásos közönyével; ott van másfelől Zsi- 
dóország üldöző vakhitüségével, féltékeny vakbuzgóságával. Pált ma- 
gát, bár ,tövissel testében," gyanus szemmel nézi a kisebbség, mely- 
hez tartozott, mit tegyen hát ő? Fel tudott emelkedni arra a ma- 
gaslatra, melyen állott a Bethaniai nő; felnyitotta azt a szelenczét, 
mely éltének az igaz ügyért való drága kenetét tartalmazá s igy le- 
hetővé tette a kereszténységet. De menjünk csak elébb egy lépéssel. 
Mily kevés volt a siker reménye, mily kedvezőtlen a kilátás az egy- 
szerü ácsmester fiára nézve Galileában azt illetőleg, hogy ő tehetne 
valamit az erkölcs javitása, a vallás tisztítása érdekében! Mennyi 
kinevetés és megvetés várakozott reá, mennyi irigység és csalódás 
találta. De ő megtette, a mit tehetett. Megelőzte a szegény Bethaniai 
nőt és megszentelt szive teljességéből származtak a példabeszédek, 
a boldogságtan, az erkölcsi arany szabály, a felséges uri-ima, 
belátó tehetsége a forrás mellett és a Kalvárián való diadalma. Meg- 
szenteltetéséből jött lelkének az a méltósága, mely arra vezetett 
százéveket, hogy őt Istennek tekintsék; abból jött az az alázatosság, 
mely arra vezette a gyengét és tudatlant, hogy bizalommal fogja 

meg Jézus kezét, mint testvéreét. Mily hatalmas az emberi kebel, 
melynek minden ereje cselekvésre van szólítva, mely ráadta magát, 
hogy kövesse a Bethaniai nő példáját: ,Ez, a mit tehetett, azt 
mivelte". 

De hagyjuk a példákat s gondoljunk arra egy kissé, hogy mi 
lett volná, ha Jézusnak a szent igékben kifejezett szavai olyanok 
füleibe esnek, kik nem emlékeztek volna meg azokról, s e lelkesítő 
történet nem mondatott volna el az egész világon e nőre való em- 
lékezésképen? Mi lett volna, ha Pál el van feledve s ha a Jézus 
megfeszitőinek sikerült volna, a megindított szellemi mozgalmat el- 
nyomni ? ! . . . Mindezek mellett is, vajjon nem lett volna-e e feljegy- 
zés épen oly világos és tiszta, mint igy? Nem töltötte volna-e Isten 
mindamellett is lelküket épen ugyanazon békével és áldással ? Legalább 
is Isten előtt nem lett volna-e e szolgálat szent és a győzelem nagy?! 
E szabály bebizonyitására csak kevés példát hoztam fel, de az egy- 
aránt igaz mindenütt. A tudomány nem biztosabb abban, hogy semmi 
testi el nem vesz, hanem folyvást növekedve, megyen minden a vé- 
getlen világegyetem határáig; mint bizonyosak vagyunk mi abban, 
hogy a szellem minden egyes mozzanata, mely a jó és igaz érdeké- 
ben történik, tud diadalmaskodni az akadályokon, lefegyverzi az el- 
lenfelet, legyőzi a megvetést és tuléli a halált. A mi nagyszerü, a 
mig Isten él, megmarad. Mindaz, a mi az Istenben veszett el, meg- 
található az Istenségben. 

Mikép minden anyagi kép, melyre a nap sugarai valaha estek, 
le van fényképezve valahol a térben, épen ugy minden szives mosoly, 
mely felderiti a szenvedők arczát, vagy lecsendesité az emberi sziv 
viharait, átváltozik amaz örökkévaló világosság parányijává, mely 
sugárzóvá, fénylővé teszi a szellemi világegyetem egyes részét. 

, Eltüntek ők, de birom én itt keblemben." 

Isten nem pazarol. Kevéssé ismeri az Istent, ki ugy tekinti 
őt, mint a ki valamely tervszerüleg vezeti könyveit, melyekben a 
halandók dicsősége vagy elkárhozása egyes áldozati szertartástól vagy 
theologiai nézettől függ s a kinek könyvében a jótett, a nyájas mo- 
soly és vidámitó szavak nincsenek bevezetve. Valamint a Bethaniai 
asszony, ugy a mi üdvösségünk is, melyre vágyunk, nem a hittől, 
hanem a hivségtől függ. Nem a megmentő tervek, alakok elfog- 
lalása, melyek kivülről ajánltatnak, a fő, hanem a megmentő kegye- 
lemhez való hivség, mely belülről jő; nem is a hit elfogadása, hanem 
a szivesség gyakorlása a szükséges. Az idvesség példái, melyek a 
. hivségből származnak, nem keresendők főkép az egyházak névsorá- 
16 

ban, vagy azok között, kiket a predikátorok, mint megmentet- 
teket, idvezülteket álliítnak előnkbe, hanem az őszinte lelkek 
azon meg nem számlált milliói között, kik hiven elvégzik napi dol- 
gaikat, teljesítik legközelebbi kötelességüket türelemmel s életükön 
keresztül megtartják szerető szivüket, bárha nem hagynak is más 
emlékjelt maguk után, mint egy világot, melyet kissé jobbá tettek 
életük által. 

A Bethaniai nő törekvésünk  szentegyházában szentté lesz. 
Apostola annak az evangeliumnak, mely a vallást megdicsőült er- 
kölcsöséggé, az erkölcsöt megvalósitott vallássá teszi, mely az életet 
s nem a hittételeket állitja oda a vallásos bizalom és testvériség 
tanubizonyságaként. Csak egyedül a jellem a kegyesség tanubizony- 
sága; egyedűl a becsület az üdvezitő, a megváltó ; igazság az isten- 
nek itélőszéke, és a szerető szellem az ő engesztelő kegyelme. A 
Bethaniai nő azt az evangeliumot, örömhbhirt hirdeti, hogy az ember- 
társaidon való segitség: az Isten előtt való kedvesség; hogy a szi- 
vesség a vallásos kebel legjobb tanujele s hogy az ég kegyelme nem 
egyéb e földön, mint e földi erkölcsöknek a legmagasabb szinre való 
emelése. 

A bit, mely hitvesekké teszen, megnyugtat szerény törekvé- 
seinkben. Az embernek, ki a táviró ezen a felén ül s ujjaival átadja 
az izenetet a villamos erekbe, nem szükség megállva kérdeznie: ha 
vajjon az eléri-e rendeltetési helyét; nem szükség találgatnia: ha 
vajjon ki veszi azt át és irja le a megérkezés alkalmával ? ! . . . Nem, 
ez nem az ő dolga: átadni mindent hivségesen. Nem reánk tartozik 
hát, kérrdezni: ha vajon hatásosak-e kis cselekedeteink? A miénk 
azokat elvégezni, a végetlen szellemé elfogadni. A miénk nem az, 
hogy okoskodjunk: miért? hanem az, hogy tegyünk s mint hű 
katonák, ha szükség, meghaljunk. 

Lehet, hogy az ügyvéd nem tudja tisztává tenni az ügyvédi 
foglalkozást, de ő maga lehet tiszta a foglalkzásában. A kereskedő 
talán nem tud véget vetni a kereskedéssel járó kapzsiságnak, de ő 
maga lehet becsületes kereskedő. Az anya lehet, nem tudja megsem- 
misiteni azokat a dolgokat és körülményeket, melyek elcsábitással 
fenyegetik leányát, de maga élhet oly életet, melyben lelkének mél- 
tósága lefegyverzi a leányára nézve veszélyes dolgok és körülmények 
seregét. Az apa nem védheti meg fiait a kisértésektől, de ő maga 
ellenállhat a rosz szokásnak, a helytelen beszédnek és a közönyös 
életnek, melyeket gyermeke inkább tőle tanul meg, mint bárki más- 
tól. Vannak csalódásaink, gyengeségeink, de csak ha addig volna 

hitünk mindannak a hatásában, a mit tehetünk, mig a hit hivséggé 
érik, meg volna akkor életünknek kellemessége, egészsége, "ereje és 
és nyugalma; s ezek betöltenék végre a világot és az örökkévalósá- 
got. Igy fogva fel szent leczkénk szavait, megtalálhatjuk abban a 
kis történetben az idvességnek azt a titkát, mely a legtöbb hittétel- 
ből hiányzik. 

kk kk k 

A másik ok, a miért nem teszünk meg mindent, a mit tehe- 
tünk, az: hogy resteljük kisérletet tenni, félve az em- 
berek kinevetésétől. Gyengeségünket, kicsinységünket mindig 
félünk mások előtt kimutatni. Szomoru bizony, de igaz, hogy sokan 
még a legtehetségesebbek közül is, nemcsak egyszerü, nyilt köteles- 
ségeiket múlasztják el, de még a legnagyobb, legnemesebb alkalma- 
kat is elszalasztják csupán azon félelem miatt, hogy kinevettetnek. 
Ezért sokan inkább elrejtőznek eme szavak háta mögé: , szeretném 
ezt tenni, vagy e lenni," minthogy nyiltan kimutatnák, hogy mik 
ők mit tehetnek. Hány ember tartozik ma egyházhoz, melynek hit- 
tételeiben nem hiszen; hányan nem követik érzelmüket és meggyő- 
ződésüket csupán azért, mert félnek, hogy e hivségért az emberek 
kinevetik. Nem kételkedem, hogy: nem egy nő vágyott ama reggel 
ugyanazt tenni, mit a Bethaniai nő tett, de nem volt bátorsságuk ; 
a tanitványok vagy talán más valaki kinevetnék ; s e nöknek igazuk 
volt. A tanitványok bizonyosan nevetnének és nevettek is. 

A nő tudja, hogy e vagy az a divat nevetséges, a szokás je- 
lentéktelen, vagy épen rosz és bünös; de mások követik, miért tar- 
tózkodjék hát ő azoktól — igy szól — hisz akkor különcznek 
neveznék. Fél a kinevetéstől. Az ifju jól tudja, hogy a rosz társa- 
ságok mire vezetik s lám mégis nincs ereje azoktól óvakodni, hiszen 
páratlan lenne társai között és kinevetnék. Igy tovább folytat- 
hatnám, szólhatnék az élet benső dolgairól, de nem teszem, nehogy 
majd igaztalanná legyek. A szellemi, értelmi és társadalmi szolgaság, 
melyben ma vagyunk, igazán lesujtó. Az erkölcsi gyávaság sokkal 
nyugtalanitóbb gyakorlati hirtelenség, mint maga az atheismus, vagy 
skepticismus, melyek korunkban oly igen uralkodnak. Korunkban 
hiányzik az erkölcsi bátorság, s ha e hiányzik, ez a betegsége min- 
den kornak. Nem arra nézve hiányzik bennünk a bátorság, hogy 
megtegyük azt, a mit mi nagy dolognak nevezünk, de igen arra 
nézve, hogy megtegyük ama nagyobb dolgokat, melyeket mi kics1- 
nyeknek tartunk. Mindig van elég bátorság nőket és gyermekeket 

ren, de kevés bátorságunk van arra, hogy barátjává legyünk az el- 
hagyottnak, tegyük a kisszerü kötelességeket az eszmék előhaladása 
érdekében, s hogy magunkra is megálljunk védőül a felvilágosodás 
lobogója mellett. Nagyobb hősiesség van egy mosolyban, mely elra- 
bolja a jajveszékelő fájdalmát, mint az előre rohanó sereg har- 
czi lármájában. Több bátorság van abban, ha egy remegő, lené- 
zett lélek megnyitja a drága kenetek szelenczéjét ama jó és igaz 
érdekében, mely már elveszésre van itélve, mint az ékes szavakkal 
megtelt kötetekben, melyek az elbizakodottaktól és önhittektől szár- 
maznak. Nem az elbizakodott farizeus, a ki kiürité kövér erszényét 
a templom ládájában, hanem a szegény özvegy nő, ki utána jőni 
mert és beledobá filléreit, volt az, a ki meghatotta Jézus szivét. 

Nem az államé és nem is az államférfiué a bátorság és dicső- 
ség, a mely és a ki a haza veszélyben léte alkalmával a törveny 
erejénél fogva hadsereget tud előállítani, hanem azé az édes anyáé, 
ki az ajtóban megcsókolva egyetlen fiát, igy szól: , gyermekem, ha- 
zádnak szüksége van rád, menj," s aztán hátra fordul és észreveszi, 
hogy oda lett minden világosság hajlékából. Nem az az ember a 
nemes, ki ezereket áldoz intézetek alapítására, mig több ezeret fordit 
önző czéljaira, hanem az, ki a tegnapi munkája díjának felét oda- 
adja, feláldozza féléjszakai nyugalmát s megtagadja örömeit; az áll 
meg az igazság mellett, kinek van bátorsága felállani és szembenézni 
a lenevetőkkel. 

Adni nem azt jelenti, hogy eldobjuk, a mire soha sincs szük- 
ségünk, hanem azt, hogy szenteljük nemes czélra, a mi nagyon ked- 
ves előttünk és sok fáradságunkba került. A nemes bátorság abban 
áll, hogy hivek legyünk a reánk bizott kevés dologban. Ebben állott 
a Bethaniai nő bátorságának magasztossága. Lehet, hogy ő egyike 
volt ama három nőnek, kik nehány nappal azután a kereszt mellett 
állottak, eltürve az igazságtalanságot, melyet meg nem akadályoz- 
hattak, 

Elszomorodott arczukról azonban, egy gyenge fénysugár jő, 
mely mellett látható, hogy el vannak pusztulva a gerendák, melyek 
az elhamarkodás, a népszerüség és hatalomvágy festett hidjának 
alapját képezik, s melyen mindnyájan szeretnénk még ma is keresztül 
menni. Most is, mint akkor, nem egy tanitványt találnánk, ki vissza- 
vonul az igazságnak az igazságtalansággal folytatott harczából; kik 
eltávoznának azon eszmék és igazság szolgálatából, melyekben hisz- 
nek, a helyett, hogy megállanának a Golgotháig, hol harezol a lélek 
a test ellen, a szabadság a szolgaság ellen, a becsület a tettetés 

ellen, az őszinteség a képmutatás ellen, E nők a lehető legnagyobb- 
szerü módon, melyre csak az emberi lélek képes, tettek tanubizony- 
ságot az igazságról, mert megállottak a mellett mindvégig, mutatva, 
hogy van hely — a kebel, hol a népszerüség zászlója meghódol az 
isteni előtt. 

A. Bethaniai nő hivsége, a vallás egyszerü követelése. Egy fil- 
lérrel, egy pillanattal, egy csepp szeretettel, egy gondolattal, avagy 
szótaggal több nem kivántatik tőletek, mint a mennyi csak lehetsé- 
ges; de ez mind megkivántatik, kevesebb nem elég! Isten ennél 
többet nem kér, ember többet nem várhat, de mindazt ő kéri és 
ember el nem hagyhatja. Hozzátok drága kenetetek  szelenczéjét, 
nyissátok meg, kenjétek meg azzal a mi érdemes és akkor épen oly 
átható és oly sokáig tartó illatot fogtok találni mindenfelől, mint 
az, a mely egykor, 19 száz évvel ezelőtt, eltölté Bethaniának leve- 
gőjét, mert a ti szelenczétek 15 a megszenteltetés szelenczéje, meg- 
nyitva a bátorság kezével s a drága kenet a jó akarat, a legneme- 
sebb szeretet kenete. Hadd legyen a kötelesség maga magában juta- 
lom, a szeretet: önigazolás. , Ez, a mit tehetett, azt mivelte." Ebben 
áll a keresztény kitünőség összege, ez a vallás legmagasztosabb lo- 
bogója. Kövessétek e lobogót mindörökké. Amen. 


(Angolból.) 
CSIFÓ HALAMON. 


IMADAL. 


(Hymnus.) 
Dallam : , Mint a szép hives patakra." 


Bölcseségnek kútforrása, 
Szeretetnek Istene, 
Hatalmadnak fényirása 

A természet mindene. 
Hegy, völgy, virág sátora, 
Az ég csillag-tábora, 
Mélység, magasság határa : 
Dicsőségednek sugára! . . . 


A létel — az enyészetnek 

A legelső kezdete ; 

A halál — az uj életnek 

Ébredő lehellete . . . 

Hogy minden fennállhasson : 
Kell szüntelen változzon. 

— Te vagy csak változhatatlan, 
Egyedül a nagy világban! 


Szent törvényed bölcseségét 
Semmi át nem lépheti, 

A világ nagy mindenségét 
Örökléted fékezi. 

Törvényed határába 
Élhetünk szabadságba . . . 
Törvényed önként töltése : 
Lételünk függetlensége . . . 


Segélj meg hát jó Istenünk, 

Mi erőtlenségünkben : 
Szabadsággal csak azt tennünk, 
Mi van szent törvényídben ; 

Hogy boldogok lehessünk 
És koronát nyerhessünk, 
Hol az igazak fénylenek : 
Országában szent egednek. 


URVACSORA VÉTELKOR. 


Dallam: , Mint a szép hives patakra" stb. 


Megteritve áll előttünk 

A kegyelem asztala. 

Jézus hiv ahoz, kit Isten 
Jobbjára magasztala : 
Jőjjetek, oh, emberek, 

Kik megterheltettetek, 

A bűn terhéből feloldlak, 
Megtérésben : megnyugtatlak ! 


Vegyétek az örökélet 

Kenyerét és italát, 

Melyeket, ha hittel vesztek : 
Üdvöt, békét, nyugtot ád! 
Jőjjetek, oh emberek, 

Kik megterheltettetek, 

A bűn terhéből feloldlak, 
Megtérésben : megnyugtatlak ! . . . 


Halljuk, oh Uram, oh halljuk 
Hivogató szózatod, 

Hozzád térünk. Békességünk 
Vissza, csak te adhatod... 
Szabadits meg terhünktől : 

Oldozz fel büneinkből . . . 
Megtérésünket szenteld meg 

És áraszd ránk szent kegyelmed! . . . 


RÉDIGER Géza. 


EGYHÁZTÖRTÉNELMI ADATOK. 
CXX. 
FRANC ÁDÁM LEVELE LONDONBÓL 1689-BŐL. 1) 


Spectabilis ac generose Heros Domine humillimo obsegulorum 
ac officiorum cultú aeternum venerande! 


Cum ex litteris nuper e Transylvania ad nos exaratis intel- 
lexerim meas literas per Viennam Excellentiae vestrae a memissas 
Excellentiae vestrae esse redditas, officii mei ésse duxi, Excellentiam 
vestram novis compellare literis atgue pergere in perscribendis et 
obiter enarrandis iis, guae post discessum Dni Nánási et Capossi, ?) 
guibus meas commiteram literas Excellentiae Vestrae reddendas, apud 
et circa nos gesta sunt, impar licet sim, minimegue dignus, guae 
tot ac tanta magni Creatoris, guae paucis his mensibus apud et 
circa nos acciderunt, enarrem opera. Prioribus meis literis Signifi- 
caverum Excellentiae Vestrae, guibus conatibus et artibus Jesuitae, 
jurati protestantium hostes, antiguam eamgue auream nobis eripere 
voluerint libertatem, nostrisgue humeris et animabus imponere jugum 
servitutis et superstitionis humanae, idgue ope et auxilio regum 
Galliae et Angliae, guorum alter vi et tyrannide, hic dolo et artibus 
rem perfecturi erant. Liceat nunc Excellentiae Vestrae ob oculos 
ponere, guo modo magnus ille rerum Arbiter rem direxent, guomodo 
regum et Jesuitarum consilia confuderit, omnesgue eorum conatus 
et artes irritos reddiderit, idgue breviter tantum cum historiam facti 
cum omnibus ejus circumstantiis perscribere magni admodum esset 
operis, minimegue meae capacitatis: Exordiar itague rem, ubi nuper 
desieram, atgue dicam regem Galliae more antiguo progressum fuisse 
im excruciandis fidelibus, gui veritatem, guae Secundum pietatem 
est, abnegare et abjurare noluerunt, et guidem atrocius guam unguam, 
nec pepercisse vel Nobilitati vel Sexui. Regem autem Angliae usum 


9 1) Ifj. Franc Ádámnak 1888. évi 1-ső füzetünk 28. 1. egy levelét közöl- 
tük (Ifj. Franc Ádám levele Amsterdamból 1667. Közl. Benczédy G.). Koncz 
József t. munkatársunk egy ujabb levelét fedezte fel az ugy látszik nem jelen- 
téktelen szerepet játszott férfiunak, a Teleky-könyvtárban. E levél is mutatja, 
hogy Franc csakugyan külföldön maradt s nem tért vissza hazájába, de azzal 
az összeköttetést fentartotta. Szerk. 

") Kaposi Sámuel tanár volt Gyulafehérvártt 1689—1713-ig a Sáros- 

Patakról kiűzött s Fehérvártc megtelepedett, de 1716-ban innen is elkergetett 

fuisse arte, gua incautam deciperet plebem, offerendo omnibus sine 
ullo discrimine, sive essent episcopales, sive praesbiteriani, sive pha- 
natici, plenam conscientiae libertatem. Et guia praesbiteriani et pha- 
natici dudum ab Episcopalibus et multum fuerant - passi, libertatem 
hanc conscientiae a rege tam liberaliter ipsis oblatam ambabus am- 
plectebantur ulnis, parum cogitantes latitare angvem in herba. Rex 
his non subjicet, sed offert insimul praesbiterianis et phanaticis officia 
publica et guidem hominibus minime Sagacibus et gui facile decipi 
poterant. Addit arti artem et introducit in Scenam homines, gui 
clam pontificiorum opinionibus erant addicti, guague in solidum ab 
ejus dependebant nutu et arbitrio, et ubi necessitas postularet, . ei 
essent apitulaturi. Atgue his artibus membra parlamenti conguirere 
conatur, gul se ejus voluntati attemperent, guigue inscii vel incauti, 
leges et privilegia pessundantes, pontificiis tandem vidam Sternant 
ad supremum Regni regimen tam circa politica guam circa KEccle- 
siastica. Interin videtur rex Regni proceres et nobiles ipsosgue Epi- 
scopos dolum Subolfecisse atgue nonnihil contra ejus conatus moliri, 
guocirca theatrum mutat atgue comediam in tragoediam convertent, 
artis loco vim exerut. Primo leges urbis regiae Londinentis, guas 
chartas nuncupant, Londinentibus adimit, plurimos reformatos viros 
generosos a publicis officiis removet, atgue in eorum locum vel 
cantos pontificios vel incantos praesbiterlanos substituit. Mox able- 
gatos suos in omnes provincias et urbes regni mittit, gui civibus et 
incolis jubeant, talia parlamenti eligere membra, guae juramentum 
testae abjurent, leges poenales tollant et cuncta ad regis arbitrium 
agant. Et ne guis vel contra eum hisceret, vel el unguam  contra- 
diceret mox exercitum producit numerosum et valide instructum, 
ut guod non posset efficere verbis, gladio perficeret. Brevi post col- 
legia Academica legibus privatis et avitis privat, ea violat, ponti- 
flcios reformatis substituent, monasteria publica Londini et per totum 
regnum erigi jubet. Jesuitas Sacerdotes, omnis gue generis cucullatos 
monachos et (ut ita loguar) monachas introducit, idgue ex  consilio 
confessorii patris petere et cancellarii inigui, alias ingeniosi? Hinc 
nemo fere regi vel contrarium Svadere, vel regis placitis se aperte 
opponere ausus est. Et guia rex illico tales ad carceres et patibula 
damnabat, plurimi comitum, procerum et nobilium relicta patria 
clam se subduxerunt atgue se in Hollandiam transtulerunt, ibigue 
asylum invenerunt, futuri alias praedae regis ejusgue , pessimorum 
consiliariorum. Siecgue nobis occasio oblata est eis in exilio opitulandi 
et contra regis violentos conatus protegendi (guibus rex eos prosegue- 
batur) ipsisgue omnia humanitatis officia praestandi. Et licet plurimi 
hic atgue íllic latitarent et vix ulli praeter paucos et magistratus 
constaret, inguo mundi aut urbis angulo delitescerent. Semper tamen 
mihi licuit eos adire atgue familiaris Sime cum optimis conversar!, 
lisgue pro meo modulo inservire, idgue ad palatum Dominorum Hol- 
landiae patronorum et patrum. etc. i - 8 

Ennyit mutatóul Franc Ádámnak a gr. Teleki nemzetség közös 

két és fél tömött iv leveléből. Az irás mintha kétféle volna, az 
utolsó iv oly apró betükkel van irva és contracte, hogy nagyitó 
üveggel is alig lehet érthetően kibetüzni. Az olvasónak kell sok 
helyütt kitalálni és venni az összefüggésből, hogy minő szó talál és 
illik oda. Tömöttségét mutatja az, hogy az ezen ivnél kisebb 4 rétü 
iv első levele, tehát negyediv, nekem félivre tért le. 

Befejező sorait még ide igtatom : 

Ouid ego sim portiturus (igy) an brevi cum excellentibus Hol- 
landiae legatis in Hollandiam reversurus, vel an adhuc ad tempus 
hic enim remanturus nondum perscribere possum. In omnem even- 
tum sive hic sive in Hollandia sum, ubigue me propensum et para- 
tum ostendam ad serviendum Daciae et KEcclae in guantum vires 
suffecerint, guod sancte polliceor. Oduid de hinc in Hollandia vel in 
Anglia gestum erit, Significabo per literas, gnas elarissimo doctori 
Paulo Dimjén, brevi in patriam redituro tradam excellentiae Vetrae 
reddendas. Nunc vela contraham, atgue Excellentiam vestram ac 
gloriosam filam et patriam causam divinae tutelae, me autem 
Excellentiae vsrae favori et gratiae comendo atgue mea humillima 
Servitia Illust et Cels. Principi humillime offerens remaneo guoad 
vixero 


Ra ptum VEGA trmire Spectabilis ac Genorose Domine 
t B X Spectabilitatis ac Generositatis vetrae 
28 Augusti kefét humillimus et Observantissimus Servitor 
7 Septempris / j Adamus Francus. 


Közli: Koncz JózsEr. 

PáRkrs, jul. 


(Az új akademikus, Loti Péter. (Julien Viaud). Madame de Staöl, par Albert 
Sorel, 1. vol. in 12-o Dieu, par Victor Hugo. 1. vol. in 8-o. Ujdonságok a 
franczia reformált egyház köréből. 


Szerkesztő ur! 


Ön tudja már a napi lapokból, hogy a franczia akadémia az 
idei választáskor Loti Pétert, a hires regényirót választotta meg tagul 
az ürességben levő helyre. Ez a választás egészen másképp történt, 
mint a hogy azt az akadémia hagyományai hozták volna magukkal. 
Ugyanis, az irónak, ki azután a tisztelet után törekszik, hogy a 40 
halhatatlan közt helyet foglaljon, a bevett szokás szerint, mindenik 
akadémikust meg kell legalább egyszer látogatnia. Ez egyik lényeges 
feltétel megválasztására. Ez most nem történt meg annál az egy- 
szerü oknál fogva, mert a jelölt tengerésztiszt, s épp a mikor jelölték, 
szolgálatra hivatván bé, el kellett utaznia, s a választáskor távol 
volt Francziaországtól. Ez az egyik eltérés a franczia akadémia be- 
vett szokásaitól. A másik, a mi még meglepőbb, hogy az akadémia 
őt Loti Péter néven, melyet kizárólag irói névül használt, válasz- 
totta meg tagjának s nem igazi, törvényes nevén, mely Viaud Gyula. 
Most már nem lehet azt mondani, mit a franczia akadémiának any- 
nyiszor szemére vetettek, hogy vaskalapos, mert az ujitásnak ezzel 
kétségtelen bizonyitékát adta. De nem csupán ez okból irok Loti 
Péter megválasztásáról, hanem főleg azért, mert az ő nyolcz-tiz kö- 
tetnyi munkáinak, nemcsak az az értéke van, mi a rendes regényeknek, 
melyek Francziaországban naponkint megjelennek, hanem annál több. 
Azokban nem a párisi élet szokásai, szenvedélyei és romlottságai 
vannak festve, hanem egy egészen exotikus élet az egész világon 
keresztül, melyet szerző átutazott és a melyet nem csupán tanulmá- 
nyozott, de épp azt látta meg, mi abban nem közönséges. Hs e vá- 
lasztás azért is érdekes, mert a mieink egyikét érte. Ugyanis Viaud 
Gyula protestáns és egy protestáns papnak leányát vette nőül ezelőtt 
két évvel. És minthogy a protestantismus és a franczia akadémia 
van szóban, megjegyezhetem, hogy jelenleg négy protestáns van 40 
akadémikus között, u. m. Say Leo, Cherbuliez, Freycinet, hadügy- 
minister és Loti Péter. E szám a protestánsok számarányához elég 
magas. S ugyanezt mondhatom a protestánsok számáról, az Institut 
más osztályait tekintve is. De hadd szóljak a megválasztott tagról, 
hadd jelezzem röviden az embert és az ő műveit. 

Egy nagyon erőteljes, fogékony és egyszersmind ábrándos és 
gyöngéd természet, mely minden kivülről Jövő hatást bámulatosan 
tud megragadni s szenvedélyesen szeretni a természetet különségel- 
vel, változó, sokféle, nagyszerü és hatalmas, szelid és melancholicus 
jelenségeivel. A tengerész élet keresztül vitte az ő ábrándosságát 
minden tengereken és szárazföldeken. Különös észlelő tehetséggel áldva 
meg, egészen természetesen jött neki az a gondolat, bogy napról- 
napra lejegyezze utjában benyomásait. Ezekből aztán nagyszerü köte- 
teket alkotott össze, melyekben bámulatos leirások foglaltatnak azok- 
ról az országokról, hol ő járt. És a mi valóban meglepő, az az, hogy . 
az iró, ki egy irodalmi iskolához se tartozik és a jelenkori iroda- 
lommal magát csaknem ismeretlennek-vallja, mint a leirás mestere, 
az exotikus természet jelenségeinek kiváló festője tünik fel. De ezzel 
nem akarom azt mondani, hogy regényei a stylus remekei. Mert néha 
nagyon hanyagul ir, máskor meg szenvelgősen. 5 nem csak ez a 
hibája. Némely kötetében a sensualismus uralkodik és pedig túlára- 
dólag, a sensüalismus, mely az általa annyira csodált, szeretett, isteni- 
tett természetből jő, melylyel magát ugyanazonositja. Vegyük például 
az első regényét, mely e czim alatt jelent meg: ,Loti házassága." !) 
A regény szinhelye a Tahiti sziget. Nagyszerüen rajzolja e csodás 
szigetet, ez Edenkert-féle helyet, hol a jó és rosz ismeretlenek. Az 
egyik ismertetője a leirásról szólva azt mondotta: , E világ a törvény 
előtti világ, hol nincs vétek, mert Pál apostol szerint a törvény 
hozta a bün ismeretét." A bün ott a későbbi, a nyugoti világ tekin- 
tete alatt mutatkozik, melyet a hajók vetnek elmentökben rá. S az 
első réflexio ellenére szerző azt a kérdést teszi, ha a harczok és 
küzdelmek, a vétek és erény élete, mely a nyugoti világé, nem vég- 
hetetlenül jobb-e, nem hasonlithatlanul fensőbb-e e paradicsomi kert 
árlatlan és gyermeki életénél. Es a nélkül, hogy félremagyarázhatat- 
lan feleletet adna, elragadtatik eme szép, gazdag, kegyes és boldog 
természet érzéki benyomásaitól, 

. Ugyanezt mondhatom második regényéről is, az , Azyade"-ról, 
mely részben a saloniki öbölben, részben pedig Konstantinápolyban 
Játszik. Felséges leírásokat találunk benne Kelet eme helyeiről. De 
az irónál azt a sajátságosságot tapasztaljuk, hogy ő, bár keresztény, 
annyira azonosítja magát Kelet világával, hogy ha szabad ugy mon- 
danom, egészen törökké lesz. Nem idézhetem mind regényeit, de az 
n Island halásza" és , Yves testvérem" czimüeket meg kell enlitenem, 
mert ezek sokkal fennebb állanak az előbbieknél és úgy a tartalomra, 
mint a stylusra nézve valóban értékesebbek. Az , Island halásza" 
meséje nagyon egyszerü: egy ifju breton halász, Yann története, ki 
egy fiatal Jóravaló leányt szeret, s a kit el is veszen, Yann halászni 
megy Island szigetére és többé nem tér vissza. De ez egyszerü tör- 
ténet mily csodásan van felékitve, mily festőien, mily bámulatosan! 
Mily mély érzelem nyilvánul e műben! Mily élénk, világos és el- 


; 1) Ennek megjelenése óta neveztetik Loti Péternek, mivel azóta műveit 
mind ugy irta alá. 

ragadó leirása ez a tengeri halászatnak. És mily valódi kép ez Bre- 
tagneról! , Yves testvérem" egy matróz története, ki magát az ivás- 
nak adja, de aztán megnősül és megjavul. Egyszerü ez is. De ez 
egyszerüségbe az iró egész szivét tette, mikor azt a megindító 
barátságot festi, mely e matróz és. közte, az iró között van. És mily 
megragadón irja le Kelet és a tropikus égöv tengereit. És aztán mint 
festi le a tengerész életet, a matrózokat, a kiket szeretni tanült és 
a kiknek meleg rokonszenvvel adózik. De nem bocsátkozom részle- 
tekbe, mert az igen messze vezetne. Még egy munkájáról szólok, 
,Égy gyermek regényé"-ről. Ez saját gyermekkorának leirása. Egy 
nagyon kedves kicsi könyv utánjárással irva, de természetes és igaz. 
Egy gyermek lelkének első nyilvánulása és fokozatos fejlődése. Egy 
nagyon értékes irat az emberi lélek értelmi és erkölcsi eredeteiről. 
Az anyja emlékének szentelt nehány lap meg a legmeghatóbb, a mit 
csak képzelni lehet; szivünket ragadják meg, mert szivből jőnek, 
egy szerető és fiui kegyelettel teljes szivből. Sajnálom, hogy az 
egészet nem idézhetem, de nehány sort ide irok a fiui gyöngéd érze- 
lem mutatására: , En szeretném az emlékek eme könyvében amaz 
áldott alakot külön szavakkal üdvözölni, ha lehetséges, külön sza- 
vakkal, a melyek egyedül az ő számára vannak és úgy, a mint az 
nem létezik; szavakkal, melyekkel könnyeim ömölnének, — oh, mily 
édes vigasztalást nyujtana ez nékem és mily reményt a vele való 
végtelen egyesülésre . . . Nekem ugy tetszik, hogy a mikor elvégzem 
e világon nyomorult szerepemet, a mikor nem futok már elérhetlen 
dolgok után, s nem mulattatom az embereket fáradtságaimmal és 
aggodalmaimmal, ott fogok megnyugodni, hol anyám, a ki előttem 
ment el, fogadni fog és a reménynek eme mosolya akkor diadalmas 
bizonyossággá leend . .. Az én szeretetem anyám iránt, kit legállan- 
dóbban szerettem az életben, akkor megtisztul minden földi köte- 
léktől, ugy, hogy teljesen megerősül hitem egy lerombolhatlan dolog 
iránt, mely az emberi lélek . . ." 

Ilyen és ehez hasonló sorokban. ir ő anyjáról emez emlékekben. 

Szóval az akadémia, midőn ILoti Pétert megválasztotta, egy 
nagyon kitünő irót fogadott tagjai közé. Az uj akadémikus még 
nagyon fiatal, sőt a legfiatalabb tagja a tudós társaságnak, minthogy 
1850-ben jan. 14-én született. 


, A franczia nagy irók ismertetését" kitünő iróink folytatják. 
Nehányról már irtam korábban. A közelebbről megjelentek közt 
egyike a legjobbaknak a Sorel Alberté Stöáel asszonyról. 
Csaknem háromnegyedszáz éve, hogy Staöl asszony meghalt és a róla 
való viták éppen oly élénkek, mint voltak az ő életében. Ama szám- 
talan könyvek után is, melyeket róla irtak, ugy látszik, hogy a tárgy 
még nincs kimeritve s még mindig lehet róla valamit mondani. Né- 
metországon csak ezelőtt nehány hónappal jelent meg egy terjedelmes 
életrajz Blennerhasset asszony rokonszenves tollából, s ugyanakkor 
Francziaországban Djob munkája és Sorel Alberté. Nem is csoda, 

hogy ujra és ujra eléjön Necker leánya, ki oly nagy szerepet játszott 
és oly nagy befolyást gyakorolt. Aztán több okmány az ő életére 
vonatkozólag csak az utóbbi években közöltetett; aztán végül a fel- 
fogások is különbözők e hirneves nőről. Nem mondom, hogy Sorel 
Albert munkája tökéletes, mert némi hiányai vannak, de azt mond- 
hatom, hogy e mű szilárd alkotás és hogy nagyon érdekes. Mily 
biztos látássak itéli meg Staöl asszony politikai szereplését! Mily 
világosan tudja feltárni gondolatait, sőt még titkait is, ugy, hogy 
azt lehet mondani, hogy az ő szelleme is oly nyilt és élénk, mint 
Staül asszonyé, kinek gondolatait magyarázza. A mit Sorel talán 
nem jol fogott fel, az hősnőjének szive és vallása. Mert minden té- 
vedések, s érzelmi és magaviseleti hibák mellett is, melyek Necker 
leányában találhatók, el kell ismerni az ő vallásos érzelmének való- 
diságát. 

Sorel munkája ugy van beosztva, hogy világos és kielégitő 
fogalmat adjon e szellemes nőről, irodalmi munkásságáról és politikai 
szerepléséről. Miután élénk leirását adja a környezetnek, hol Staöl 
asszony élte az ő napjait és azokat az eszméket, melyek e kört foglal- 
koztatták, nagy vonásokkal rajzolja a forradalom drámáját és Staöl 
asszonynak arra vonatkozó eszméit; az országot, melyet irataival és 
salonja befolyásával vezetett; a lelkesedést, melylyel őt körülvették 
és a gyülöletet, melyet magára vont; aztán a Napoleonnal való czi- 
vódásait, az üldözést, melyet a császár részéről kellett kiállani, szám- 
űzetéset, Németországban, Olaszországban való tartózkodását, hol ő 
magának egy kis udvart alkotott . . . Aztán nehány fejezetben műveit 
ismerteti világos elemzéssel. 

Staöl asszony élete és cselekedetei annyira ismeretesek már, 
hogy nem szükség azokat itt felsorolni. Én csak a figyelmet akarom 
Borel művére felhivni, mely sok gyönyört rejt mindazok számára, a 
kik azt olvasni fogják. Az első fejezet végén, hol hősnőjének kiváló 
tulajdonságait és fogyatkozásait nehány kifejező sorban összegezi, 
igy ir: , Érdeklődött nagyon sok eszme és sok személy iránt; sze- 
retett kedves lenni, csodálni és mindenek felett vigasztalni, magát 
másoknak szentelni; lelkiismeretében sok igaz, szivében sok rokon- 
szenv, lelkében sok gyöngédség volt: kortársait tudta lelkesiteni, de 
nem vezetni, sem ő gyengeségeiket kihasználni s vétkeiket javára 
forditani. A lelket akarta szolgálni. Kimélettel lenni a szenvedés 
iránt, ugy látszik ezt tartotta az emberi cselekvés legfőbb szavának. 
Az állam raison neki káromlásnak tetszett. Sőt maga ez a szó állam, 
durvát és zsarnokit foglalt magában, melytől irtózott. Az irataiban 
alig s szerepel . . . Férfi-szellem lelkesítette, de szive gyöngeségénél 
és Jóságánál fogva sokkal inkább asszony volt, semhogy politikus 
legyen . . . dééznem kellene még azt is, mit arról a férfiről ir, kinek 
Staöl asszony magát oly benső érzelemmel szentelte, s a ki miatt 
annyit szenvedett. De a kép, melyet Constant Benjaminről fest, igen 
nagy helyet foglalna el. Nehány sort azonban mégis ide irok ez 
eni Kenyszk e ére mt i , Bámulatos tehetséggel volt megáldva, 

en világosságot, bámulatos szellemmel, hogy 

szinezze és szikráztassa az eszméket, behizelgő, rábeszélő, csipős és 
gúnyolódó, de a ki ezt az élet és gondolat kicsapongásain keresztül 
tanulta . . . Czél nélküli tevékenységbe merül bé, mely szenvedélyessé 
teszi függetlenségére nézve, mely csak azért tud cselekedni, s mely 
mindent csak" magára viszen vissza és egyéb iránt érdektelen..." 
Nagyon érdekesek Sorel művében azok a lapok is, hol Staöl asszony 
Németországban, s főleg Weimarban való tartózkodása főbb esemé- 
nyeit adja elé. E rendkivüli asszonynak Goethével, Fichtével és Schil- 
lerrel való társalgásai, a nagy bámulat, melyet az ő heve és szelle- 
mének könnyedsége keltettek e gondolkozók szemlélődő és álma- 
dozó lelkében. Sorel azt mondja, hogy azt a hatást, melyet Staöl 
asszony Welmarra és a weimari udvarra tett, a mókusnak a han- 
gyabolyba való invasiojához hasonlították. 

A munka utolsó fejezete az, mely ellen a legtöbb kifogást lehet 
tenni. Az egészen annak a befolyásnak az ismertetésére van szen- 
telve, melyet Staöl asszony az eseményekre, a politikára és az iro- 
dalomra gyakorolt. 

Sorel ugy látszik Staöl asszony befolyását igen nagyitja. Pél- 
dául Guizot-t, Necker leánya történelmi és politikai utódjának venni, 
ez igen nagy eltávolodás a valóságtól; még inkább nagyitás azt irni, 
hogy , Lamartine Staél asszonynak bevégzője a költészetben". Lehet- 
séges, a mit Sorel mond, hogy Staöl asszony 1840-ben tapsolt [La- 
martine beszédének, de innen azt következtetni, hogy a kettő az 
irodalom ugyanazon folyamában van, ez talán mégis igen sok. Egyéb- 
iránt a Staöl asszony befolyását illetőleg maga Sorel is érezte, hogy 
némelykor tullépett a mértéken, mert némi megszorítást tesz és 
késlekedik emez értelmi szülőség kötelékeit felmutatni. Sorel sokkal 
inkább az igazat mondja, midőn egyszerüen azzal zárja bé művét, 
hogy ,Steöl asszony oly nézeteket hagyott hátra, melyek most is 
üdvösek és oly leczkéket, melyek mindig hasznosak leendenek. Ő, 
az ő idejében résztvevő volt a szenvedők iránt, bátoritója a csüg- 
gedőknek ; férfias munkája jótékony a mi kortársainkra nézve." A 
szerep, melyet neki igy jelöl, mégis szép és azt teljesen megérdemli. 
Sorel egyike a mi legjobb történelemiróinknak ; munkái valóban ér- 
tékesek. S az, a melyet Staöl asszonyról irt, semmivel sem áll hát- 
rább a korábbiaknál. 


Hugo Viktor örökösei és végrendeletének végrehajtói rendesen 
folytatják a költő még ki nem adott munkáinak a kiadását. Az 
utóbbi napokban egy kötet költeményt adtak ki, melyről megelőzőleg 
már sokat beszéltek. E kötetnek a czime: ,Isten." Lehetséges, 
hogy e füzetet már cziménél fogva nagy érdekeltséggel várták ; meg 
lehet azért is, mert az utóbbi kiadványok egyikének elolvasása után 
az emberek némileg csalódtak. Azt állithatom, hogy ez az utolsó 
kötet egyáltalában megfelelt Hugo Viktor bámulói várakozásának. 
Valójában nagyon sok szép hely van benne, a melyek egészen mél- 
tók a nagy költőhez és leginspiráltabb perczeinez. E mellett Hugo 


238 PÁRIS1 LEVÉL. 


Victor bölcselmi költeményei gyakori fogyatkozásainak ellenére, ez a 
kötet világos, logikai lánczolat van benne, nagy fáradság és az étr- 
telem erős megfeszítése nélkül is kisérni lehet. Az előszóban a ki- 
adók tájékozást nyujtanak az iránt, hogy a költő maga hogy fogta 
fel e költemény kiadását. Mikor a , Századok legéndája" cezi- 
mü művét kiadta, elhatározta, hogy ehez még két költeményt csatol, 
melyekben az-emberi szellem munkálkodásának emelkedő haladását 
tünteti fel. E költemények közül az egyiknek, mely ezelőtt három 
évvel jelent meg, a czime: ,A sátán vége". Ez sajátlag vallási 
költemény, melyben a költő a maga hítét fejezi ki. A melyik most 
jelent meg, az , Isten", böleselmi költemény, mely a költő remé- 
nyeit foglalja magában. Azt hiszem,-nehány sorban tájékozást nyujt- 
hatok e kötet tartamáról, mely sajátlag arról szól, hogy miként 
keresi az ember az Ístent, az igaz Istent. Sajnálom, hogy e rövid 
ismertetés folyamában nem idézhetek e könyvből a valójában sok 
szép hely közül. De a versek még jó fordításban is igen gyakran 
veszitnek kellemességökből, sőt értékökből 1s. 

Induljunk hát utra a költővel az Isten keresésére. Először is 
felemelkedünk a sötétségbe, hol -egy torz tényt találunk, 
mely sötétség is, világosság is, mely tehetetlen küzdelem után két- 
ségbe esik; ez az emberi szellem, mely nem ért czélt kutatá- 
sában. Hangok hallszanak s ezek közül egy azt kérdi a költőtől, a 
ki az Istent keresi : 


, Mindenek előtt, melyik Istenről akarsz beszélni? Mond meg, 
melyik tartja elmédet határozatlanságban?" És a szózat a költő 
szeme előtt ellépteti azokat a szörnyü, nevetséges Isteneket, melyek 
előtt az emberiség rendre meghajlott. De ezek közül egyik sem az 
az Isten, melyet a költő keres, a ki tovább kérdezősködik a világ 
vallási minden rendszereiben. Eleitől kezdve az egészben az a csüg- 
gesztő, hogy a költő előre tudja, hogy hasztalan fáradozik. De éppen 
azért igen méltán azt lehetne kérdezni, hogy a költő miért folytatja 
vizsgálódási utját, ha meg van győződve, hogy soha sem ér cezélt. 
Ezután a kutatás csak ürügy azoknak a csodás képeknek, elbüvölő 
leiráso knak a nyujtására, melyeknek kortársai közt Hugo Victor volt 
egyedüli nagy mestere. Az ismeretlenen át tett ez utazás után, egy 
világországból szőtt fejér, meg sötétségből szőtt fekete szárnyu an- 
gyal jelenik meg a költő előtt az Istennel, de nem mutatja meg az 
Istent. A végtelen mélységéből ekkor egy szózat emelkedik fel, s azt 
kérdi a költőtől, hogy határozottan akarja-e látni a valóságot, az 
ideált ? Igen, felel a költő; és az angyal feléje közeledik, hogy ki- 
elégítse égő vágyát; és 3 

, Homlokom érinté ujjával s én meghaltam." 


fecsártlg költeményt itt bezáró versek nagyszerüek. Az ember földi 
életében, a véges ember nem tudja felfogni, nem tudja megfogni a 
véghetetlent. De egyszersmind az a kérdés is keletkezik vajjon a 
halál eloszlatja-e a titkot és hogy az ember akkor megismerheti-e 
az Istent; szóval, hogy az ember a halál által eléri-e az ideált? Ha 

felteszszük a kérdést, meg is oldjuk. Az ideál után való törekvés, 
ez a czél, de nem hogy elérjük; mert az életnek ha nem volna 
czélja, nem lenne létoka. De nem czélom Hugo Victor bölcselmét 
annál kevésbbé vallási nézeteit birálni; csak az volt czélom, hogy 
jelezzem a megjelenését ennek a költeménynek, melyben több szép 
van, mint a Sátán vége" czimüű költeményben. 

Ez a költemény Jerseyben született 1855-ben; nem biztos, 
hogy az egészet akkor irta volna a költő. Mikor az ember olvassa, 
imitt-amott czélzásokat vél, melyek ez idő után keletkezett tudo- 
mányos és bölcselmi elméletekre vonatkoznak. Nagyon is lehetséges, 
hogy a költemény némely részei 1860 után irattak. ; 


Ugy tetszik, hogy a franczia reformált egyház hivatalos zsina- 
tának tagjai közt nem uralkodik teljes egyétértés. Legalább van két 
oly kérdés, melyekben ez idő szerint nem tudnak egyetértésre jutni. 
Az első liturgiai kérdés. A mult évben Vigouban tartott hivatalos 
zsinat uj liturgiát fogadott el, mely által jelentékeny, de egyszer- 
smind gyermekies módosítások tétettek a szertartáson, ilyenek a 
templomban való térdepelés ima alatt, sőt hogy a pap is letérde- 
peljen a szószékben. Ez a változtatás nagy ellenmondást idézett elé 
nemcsak a papok, hanem a hallgatók részéről is; a vita nagyon 
élénk az orthodox közlönyökben. A meghasonlásnak másik oka az, 
hogy éppen az emlitett zsinaton azt a kérdést vetették fel, hogy 
vajjon azokat az egyszerü evangelistákat, kik nem végeztek theologiai 
tanfolyamot és nincsenek egyetemi bizonyitványaik, fel lehet-e ha- 
talmazni, hogy rendes isteni tiszteleteket tartsanak s a sacramen- 
tumokat kiszolgáltassák, A zsinat egy része megszavazta az igent, 
mig a másik rész erősen ellenezte ezt a nézetet, igen helyesen meg- 
jegyezvén, hogy ez által nagyon csökkenhetik azoknak a theologiai 
tanulmányoknak az értéke, melyek a papságra elékészitik a leendő 
papokat, sőt magát a papságot is kisebbiti. Ez ideig még nem jött 
létre egyetértés és az a vita, mely minden héten megujul lapjaikban, 
azt mutatja, hogy nem is jön egyhamar létre. A montaubani ortho- 
dox theologiai fakultás tanárai közt is meghasonlás van a több idő 
óta megjelenő theologiai szemle szerkesztésének kérdésében. Az al- 
kunni nem akarók annyira vitték a dolgot, hogy a békülékenyek 
kiléptek a szerkesztőségből. Nagyon éles levelek közöltettek az ortho- 
dox lapokban; s azt hiszem, hogy ha azokat visszavonhatnák, és ha 
azt tehetnék, hogy ez a meghasonlás a közönség előtt ne legyen 
ismeretes, nem haboznának megtenni, annyira kellemetlen hatást 
gyakorolt ez ügy az orthodox közönségre. 

A ministerium összehívta mind a református consistoriumokat, 
. — hogy a párisi theologiai fakultáshoz az elhalt Viguié helyébe tanárt 

. jelöljenek. Az orthodoxok jelöltje volt Statffer tanár, ki régóta ta- 
nárkodik, s ki az uj szövetséget lefordította. A szabadelvüek is csat- 
lakoztak ehez a jelöléshez, tehát az ajánlás küzdelem nélkül, egy- 
. hangulag fog történni. Nem kell bámulnunk a szabadelvüek maga- 
17 

tartásán. Mondjuk meg, hogy Stapfer ur valódi tudományos értékkel 
bíró ember; s adjuk hozzá, hogy az ő orthodoxiája csak egyházi, 
nem pedig dogmatikai. Es mivel a Vigulé tanszéke átalakittatott, 
most arra csak ideiglenes tanár kell, a ki később rendes tanár legyen. 
De nagyon is valószinü, hogy ez az ideiglenes tanár, a kit a con- 
sistoriumok ajánlatára egyenesen a minister nevez ki, szabadelvü 
tanár lesz. Fzzel koránt sem azt akarjuk mondani, hogy az ortho- 
doxok örömmel fogadják e kinevezést, tekintetbe véve különösen 
azt, hogy a szabadelvüek Stapfer urra szavaztak. Az orthodoxok, 
tapasztalat szerint nem tesznek ily engedményeket; de ez alkalom- 
mal nem bánják, hadd kiabáljanak. Mivel a imontoubani fakultás 
egészen az övék, igen igazságos dolog, hogy a párisi a szabadelvüeké 
legyen. Az orthodoxok kezök közé szeretnék keritni a párisi fakul- 
tást is; ezért béfeketitik és mindent megtesznek, hogy a hallgatókat 
Montoubanba tereljék. Holott nem kellene törődniök a párisi tanitással. 

A vallásügyi minister a reformált consistoriumoktól körrende- 
letben kért véleményt az iránt, hogy az ekklesiákban a választók 
korát alább lehet-e szállítani. Igen helyesen ugy találták, hogy mivel 
a politikai választásokra a 21 évesek jogosult választók, az ekklesiai 
választásoknál ehez mérten a kor igen magas. Az 1852. évi törvény 
a 30. évet állitotta meg. Igen helyesen azt találták, hogy ez igen 
magas; az 1872-ben tartott általános zsinat a 25. évet kérte, a 
minister is ezt ajánlja. A szabadelvüek általán elfogadják a 25 évet. 
De ime, az orthodoxok nem akarják elfogadni a minister ajánlatát; 
meg akarnak maradni a 30 év mellett. Ez különösnek tetszik. Vi- 
lágos, hogy a 25 éves ember is meg tudja itélni és választani azokat 
az embereket, a kik az egész ekklésiában ismeretesek, s a kik a 
presbyteriam tagjai lesznek; az orthodoxok nem is vonják kétségbe 
e képességet; de attól tartanak, hogy az ifjabbak mind szabadelvüek 
lesznek; és hogy a korban való e változtatás nehogy a szabadelvüek 
előnyére üssön ki. Ezzel nem titkolódznak, nyilvánosan vitatják; e 
szerint félelemből vissza fognak utasitani egy igazságos szabályzatot, 
a melyet rég óhajtanak azok, kiket az egyház ügye érdekel. 


CHARRUAUD. 


GYÖNGYMONDATOK. 
(Ujkori iróktól.) 
BO 1 osntdés áros 


Bolond időket éltem át, s azokból saját boldogságom sem hiány- 
zott, — úgy. a mint az idő hozta magával. Gőthe. I 

A föld tágas, sok bolondot elbir. Csokonai. 

Eletünk egyik felét bolondságok elkövetésével töltjük el, másik 
felét azok helyrehozásával. Gr. Széchenyi István. 

A világ tele van bolondokkal, egyik végétől a másikig, a mult- 
ból ugy, mint a jelenben és jövőben. Ezt elhallgatni nem lehet. La- 
fontaine. 


Boszantás. Boszaállás. Boszuság. 


A mi a köznapi embereknél türelem, azt a nagyok szive gyáva- 
ságnak tartja Shakespere. 

A lecsillapult boszuállás magas érzelmében gyönyöriírtózattal 
kéjeleg az elragadtatott lélek, mert örvendezve érzi, hogy mi ő, s 
mit tehet a halandó ily pillanatokban, s magát istenitve gondolja. 
9e gut er 

Az igazságos boszuállást nem rettenti a büntetés félelme. C o r- 
neille Péter. 

A kisszerüek a hatalmasokon hasztalan ohajtásokkal állnak 
boszut, s a hatalmasok aval gúnyolódnak. Voltair e. 

A ki haragját elrejti, boszuállását akarja biztositani. Corneille 
Péter. 

Sokkal jobb és helyesebb feledni a boszuságot, mint boszut ál- 
lani; az a feledékenység legderékebb neme. A boszuállás gyönyöre 
percznyi, a szánalomé örökös. Petrárk a. 

A ki boszuállásra fegyverhez nyul, annyi, mintha kigyóhoz 
nyulna. Ember ellen kegyetlenkedni embertelenség. Petrárk a. 

A böles felül áll mindazon boszantásokon, melyekkel őt a nyel- 
vek sérthetik. És a nagy felelet, melyet azokra tenni kell, áll a mér- 
sékletben és béketürésben. M oliér e. 

Kegyelmezz a boszutevőnek, mert a boszuállót csak a gyülölet 
erősiti. Helvetius. 

Az emberek semmiért sem boszankodnak annyira, mint mikor 
szertartásaik és szokásaik gúnyoltatnak. Igyekezz őket elnyomni, s 

ezt néha tisztelettel fogadják; gúnyold szokásaikat, s ezt mindig 
megvetés jeléül veszik. Fontenelle. k : 
Gyülölté tenni magát s ellenséges indulatot ébreszteni, soha sem 
vezethet czélra. I-ső Nápoleon. ; 
Egyaránt nehéz: kezdetben lehagynunk a boszuság érzelmét, 
vagy pedig azt időtelve megtartanunk. Labouyére. 


Bob áss: 


Ha az emberek, fejedelmek, vagy népek botlásai végzetszerüek, 
azok következményei is azok; és eljön egy nap, a midőn azok oly 
nyilván feltünnek, hogy fel nem ismerni balgatagság volna. Guizot. 


Bölcs. Bölcselet. Bölcseség. 


Hol van a bölcsész, ki saját dicsősége kedvéért kész ne lenne 
az egész világot megcsalni? hol az, ki szive legmélyében más szán- 
dékot táplálna, mint azt, hogy önmagáért kitegyen? Csak a közép- 
szerüség fölé emelkedjék, egyebet nem kiván. A fődolog az, hogy ő 
ne ugy gondolkodjék, mint mások, — hogy a hivők között isténta- 
gadó, istentagadók között hivő legyen. Rousseau. 

Az ifjukor a bölcseség megtanulásának, az öregkor annak gya- 
korlatba vételének ideje. Rousseau. 

Tökéletes bölcseség nincs a világban; mindenki eszelős, s min- 
den erőlködés mellett is egymástól annak csak kisebb vagy nagyobb 
mértékében különböznek. Boilea u. 

A bölcs mindazt, mit a szorgalom, az idő, a jog, és a szeren- 
cse adnak, szelid hálával kezeli, s elkerüli azt, ki az élet használa- 
tát és a napokat csak nyerészetre szenteli, — azt, a ki zsidósan 
nevet ott, hol látja s hallja, mint tiszteli az értelem az itéletet és 
igazságot. Hagedorn Fridrik. 

. Ha bölcsészek gyülnek össze, mindenik a többinek, a hányan 
vannak, tanító mestere akar lenni; szeretetet azonban közöttök nincs 
miért keresni, egymást mind gyülölik. Hobbes. 

Jól mennének a dolgok, ha volna anyi bölcs, a hány bölcsé- 
szeti tanár; de amaz nehéz dolog, ez pedig legkönnyebb. A ki való- 
ban bölcs akar lenni, azt nem hiszi el maga felől. Bölcsnek hinni 
magát, első lépése a bolondságnak; ahoz legközelebbi lépés pedig 
annak nyilvánitása. A bölcs tulajdona, megismerni saját tökélytelen- 
ségét és bevallani. Az embert sem maga sem mások nyilatkozata 
nem teszi bölcscsé, hanem maga a valóság. A nép mikor az oktala- 
nokat bölcseknek, s a bölcseket oktalanoknak mondja, avatatlansági 
csalódása. Petrár ka. 


A bölcs néha azért kerüli a világot, nehogy reá unjanak. La 
Bruyőöre, 


Gyüjtötte : Kiss Mirány. 

Szép és emlékezetes nap virradott az unitáriusokra ez évi 
aug. hó 22-én. A kolozsvári indulóháznál reggel 8 órakor körülbelől 
30-án lehettünk együtt, midőn szeretett püspökünk vezérlete alatt 
indulandók valánk a toroczkói zsinatra. Öröm ragyogott a társaság 
mindenik tagjának arczán, mindnyájan éreztük, hogy szép napok 
előtt állunk, s hogy az út, melyet Kolozsvártól Toroczkóig tenni 
fogunk, ma szebb lesz, mint valaha, mert nemcsak a természet- 
alkotta szépségekben, hanem egy nagy és kiható fontossággal biró 
egyházi ünnepélynek oly mozzanataiban is lesz módunk résztvenni, 
melyek az unitáriusok hitbuzgóságának és lelkesedésének biztos 
tanujelei Pont 9 órakor indultunk Kolozsvárról s vidám beszélgetés 
között folytattuk utunkat. 

11 órakor Tordára érkeztünk, hol már jó előre fölhangzott a 
tordaiak meleg üdvözletének vidám zaja, melynek Albert János pap 
és tanár adott kifejezést rövid, de ékes szavakban. Ítt csatlakoztak 
hozzánk a tordaiakon kivül a már előző nap megérkezett székely- 
földi zsinati tagok és vendégek nagy serge. Egy félóra telhetett 
belé, míg a rendelkezés alatt álló kocsikra fölhelyezkedtünk. A be- 
láthatlan kocsisort Nagy Miklós, ugyan nem hitbeli atyánkfia, de 
lelkes barátunk, négyes fogata nyitotta meg, ki azt a legnagyobb 
készséggel ajánlotta fel Ferencz József püspöknek és id. Dániel 
Gábor főgondnokunk számára. A régi aranyosszéki falvakon a kocsik 
száma urintegy 80-ra fölszaporodva, a menetnek kinézése oly impo- 
záns volt, milyet még e helyen a ma élő nemzedék nem látott. 

Szentmihályfalvának szépen föllobogózott tornya harangzúgás 
között jelezte, hogy a község lakói nagy ünnepet ülnek, mert ők 
az elsők, kik e vidéken e száz évben legelőször zsinati menetet lát- 
nak. A sinfalvi diadalkapunál Létai Domokos lelkész üdvözölte püs- 
pökünket és kiséretét meleg szavakkal. E rövid pihenő után tovább 
indultunk Várfalva felé. Itt az útban, a falun kivül, a bekanyaro- 
dásnál már messziről egy másik és hatalmasabb diadalkapu tünt föl, 
körüle sorakozva Várfalva, Ar.-Rákos, Csegez, Kövend, Bágyon köz- 
ségek lakói felekezeti különbség nélkül. A nagy sokaság szónoka 
Kádár József tanár volt, ki lelkes hangon mondá a püspökhöz inté- 
zett üdvözlő beszédében, hogy mily jól esik lelköknek üdvözölni azt 
a férfiut, kinek vezérlete alatt a hivek és egyházközségek szaporod- 
tával maga az egyház is erősödött, kinek főpásztorsága alatt vallá- 


 sunk alapelveit már ott is hirdetik, hol azt reményleni alig mertük, 

iskoláink a tudomány és tiszta erköles bővebb kútfejévé váltak, ne- 
velési alapjaink megsokszorozódtak, egyházközségeink ujabb s czél- 
szerübb szerkezetet nyertek, hirünk, nevünk, tul az Oczeánon foko- 
zottabb mérvben lett ismertté. , Az út nemsokára elszükül — mondá 
a szónok — zord sziklák s örvények között vezet el, mely sokban 
hasonlit 300 évet élt egyházunk történelmi életéhez. Egyházunk 
útját most is csapkodják hullámok, de meg nem szaggathatják, mert 
a főpásztor bölcs és előre látó, biztosan vezeti egyházunk hajóját 
szirtek és hullámok között is" Ezután jó útat kivánt a szónok a 
Székely-kő alá útazó seregnek, hova nemsokára; mintegy 2 órai 
utazás után, a természet bűbájos szépségének és gyönyörködtetésé- 
nek élvezete közben, Borévtől a rendező-bizottság és toroczkói festői 
öltözetben kivonult 36 tagu lovas bandérium vezetése mellett, ágyu- 
lövések és Toroczkó város lakosságának tüntető örömzaja közepette, 
d. u. 3 órakor meg is érkeztünk. 

Természetes, hogy a fogadtatás itt még a legmelegebb és leg- 
közvetlenebb volt, a mi Gál Miklós lelkész űdvözlő beszédében méltó 
kifejezést nyert. Önként értetődik, hogy szeretett püspökünk az ed- 
digi mindbárom üdvözlő beszédre röviden ugyan, de a tőle megszo- 
kott kedves modorban, lendületes szavakkal válaszolt. A nap további 
eseményeit az elszállásolás, a rövidre szabott ebédelés, templomozás, 
a D. F. E. közgyülése és az ismerkedési estély tették. 

A zsinat megnyitásának ideje másnapra, aug. 23. vasárnap 
reggeli 8 órára volt kitüzve. Az ujonnan épült óvoda tágas terme 
alig birta a Czenktől a Balaton partjáig terjedő területről össze- 
sererlett zsinati tagokat befogadni. Dániel Gábor főgondnok és világi 
elnök a lehető legnagyobb érdeklődés között nyitotta meg a gyülést. 
Beszédének kiemelkedő pontjai, melyek a sz.-kereszturi középiskola 
fejlesztésével és a székely-udvarhelyi templom fölépitésének eszmé- 
jével és már tervezetével is foglalkoztak: nemcsak fölemelő hatást 
gyakoroltak, de az ügy iránti mély érdeklődésnek magvait hintették 
el a jelenvoltak fogékony kebleiben. A püspök és a képv. tanács 
jelentésével nem foglalkozunk e helyen, sem az elintézett ügyekkel, 
mert azokat a maguk egészében folyóiratunk jövő száma közli olva- 
sóinkkal. Támaszkodom hát csupán abbéli feladatomra, hogy halvány 
képét nyujtsam azoknak a dolgoknak, melyek zsinati ünnepélyeink- 
nek valódi fényét képezték. Ilyeneknek tekintem az isteni tiszteletek, 
a diszebédek, népünnepélyek, tisztelgések és tánczvigalmak lefolyását, 
melyek a zsinat belértékü becses dolgainak és eseményeinek ugy- 
szólva a keretét teszik. A kettő együtt nyujtja tiszta képét amaz 
unitárius nagygyülésnek, melynek négy napon keresztül a kies fek- 
vésü Toroczkó bányavárosa volt a szinhelye. Fölvéve hát az ünnep- 
ségek elejtett fonalát, a gyülésteremből kiérve, az utczákon az ide- 
genek és toroczkói nép vegyült sokaságát látjuk hemzsegni és a 
templom felé sietni. Képzelhető, hogy felét se fogadhatta be e kü- 
lönben elég tágas templomnak galyakkal és virágokkal földiszitett 
belseje, A kik befértünk, egy lélekemelő isteni tisztelet lefolyásának 
voltunk tanui és részesei. Ez első nap ünnepi szónoka Végh Mihály 

volt, ki alaposan kidolgozott terjedelmes beszédét hatással és mind- 
végig feszült figyelem között adta elő. Most a dalárda éneke követ- 
kezett, egy vegyes karra irt angol hymnust adott elő, melynek vé- 
gével Ferencz József püspök lépett a szószékre, hogy a zsinat tagjait 
üdvözölje. Szónoki müvészetét egész teljességében ragyogtatá. Külö- 
nösen elragadó és megindító volt beszédének befejező része, melyben 
erős logikával és meggyőző erővél fejtette ki a jótékonyság hatását 
vallásunk fennállására és fejlődhetésére nézve. Fölsorolta a mult idők 
jóltevőit, kik mint erős oszlopok védték meg az unitárizmust a fe- 
nyegető veszélyektől, örömmel emliti fel, hogy a legközelebbi idő- 
szak is adott ily erős oszlopokat vallásunknak a nem rég elhunyt 
Derzsi János és Kovács Dénes nagy alapitóinkkan. Találó szavakkal 
figyelmeztette a diszes hallgatóságot, hogy nagy épület létrehozásá- 
hoz nemcsak oszlopok, de porondszemek is kellenek! Ne keseregjen 
hát — ugymond — senki, hogy ily fentartó oszlop nem lehet, hanem 
járuljon mindenki legalább egy porond-szemmel vallásunk és nevelés- 
ügyünk tovább épitéséhez, mert akkor jövőnk, haladásunk bizto- 
sitva van. 

Most az urvacsora kiosztása következett, melyet megelőzőleg 
Rédiger Géza szabédi lelkész és ismert költő tartott. Szépen megirt 
és lelkesen előadott beszédet. Egy csillaghoz hasonlitá a Jézus szel- 
lemét, s aunak működését költői nyelven irta meg és elragadó ké- 
pekben ecsetelte. Méltó volt a szónok önmagához. 

Templomozás után kezdetét vette az 500 teritékü diszebéd, 
melyet szebbnél-szebb felköszöntők füszereztek. A sort a püspök 
nyitá meg az uralkodó éltetésével. Föl lettek köszöntve ezután a 
püspök és a világi elnök, a kormány, a megyei főispán, Brassai bácsi 
és vallásközönségünk jelen volt több notabilitásai. Ebéd végeztével 
népünnepély volt a regényes fekvésü , Bükk"-erdőben és kirándulás 
a , Székelykő"-re, mint az őskornak ez ezredéves emlékére. Az est 
beálltával kezdetét vette a fényes bál, melynek a hajnal vetett 
véget. 
Éjfél tájban a helybeli dalárda az elnököknek szerenádot adott. 
Ezzel bezárultak az első nap eseményei; pihenőre tértünk, de nem- 
sokára a teendők halmaza munkára szólított s másnap reggel 8 
órakor megkezdődtek a tanácskozások. 

A délelőtti gyülés napi rendjének kimeritésével bemutatta a 
püspök a zsinatnak a fölszentelendő 17 uj papot. A lélekemelő szen- 
telési ünnepély a templomban folyt le a következő módon. A gyü- 
lekezet éneke után imádkozott és alkalmi beszédet mondott Rattaj 
Domokos uj-székeli esperes, melylyel mint gyakorlott szónok kiváló 
hatást ért el. Most a dalárda szabatos éneke következett, melynek 
végeztével ma ujra nagy szerep és szép alkalom nyilt Ferencz Jó- 
zsef püspök. számára, szónoki talentumának és ékesszólásának csil- 
logtatására. A papszentelési actus alkalmából ma ujra egyikét tartá 
legkiválóbb beszédeinek. Nemcsak a fölszentelendő uj papok, de a 
közönség is a mély és igazi meghatottság perczeit élte keresztül a 


. majdnem egy órát tartó papszentelési remek beszéd előadása alatt. 


246 ZSINATI ÜNNEPÉLYEK. 


Ezután következett az uj papok fölavatásának szertartása a püspök 
és az esperesek által. E szép ünnepélyt Lőfi Áron esperes imája zárta 
be. Meg kell emlitenem a templomozásokra vonatkozólag, hogy a 
három nap délutáni szónokai voltak Gál Miklós toroczkói, Dézsi 
Mihály szováthi és Ajtai János h.-almási lelkészek, kik szintén az 
alkalomhoz méltóan jeleskedtek a nekik jutott szerepekben. 

A zsinat második napján rendezett diszebéd szintén nem ke- 
vesebb, mint 350 személyre szólott. Ezen is nagyszámu hölgyközön- 
ség diszíté és tarkitá a férfiak sorát a hosszu asztalok körül. E napon 
is a komoly munka mellett voltak különbféle mulatságok és kirán- 
dulások is A zsinat tagjainak még a harmadik nap is helyt kellett 
állaniok a még elintézésre váró sok fontos ügy miatt, s igy csak 
kedden délután vettünk bucsut Toroczkótól. A megválás hangulata 
a búcsu-ebédnél nyert kifejezést a vendégek, de főleg a püspök 
szellemes felköszöntőjében. Oszmte szavakban mondott köszönetet a 
kitünő rendezésért a két egyházkörnek, a toroczkói ekklézsiának és 
mindenekfelett a fáradtságot nem ismerő buzgó rendezőknek. Ezzel 
meleg kézszorítással búcsut véve egymástól, szétoszlottak a szép 
napok kedves emlékeivel. 


Isznar MÁRTON. 


KEZET A 


IRODALMI ÉRTESITŐ. 


Az uj szövetség tropusai. Borbély Györgynek fűzetünk elején 
közlött értékes tanulmánya, mely tanári székfoglaló beszéde, külön lenyomat- 
ban is megjelenik, s kapható lesz szerzőnél Tordán 20 krért. A kik azt, mint 
felolvasást hallották, most mint olvasmányt élvezhetik ujra. 

Barátságos beszélgetések az unitárius vallásról, melyeket 
csendes óráikban beszélgettek ifj. Keszi Pál és többen. Nyilvánosság elé bo- 
csátotta egy balatonparti magánzó. Ára 30 kr. Ha jól vagyunk értesülve, egy 
ily nemü , vállalat" először az unitárius vallás ellen jelent meg valamelyik 
buzgó református atyánkfia jóvoltából. Természetes dolog hát, hogy ily kihi- 
vással szemben valamelyik felünk jónak látta a kesztyüt fölvenni s mint a 
játékban ezt szokás: visszatromfolni. Eltekintve attól, hogy álláspontunkkal 
ellenkezik a vallásfelekezetek hitnézeteinek ily alakban való feszegetése: a 
szóban forgó kis müvet sok tekintetben elég ügyesnek és mulatságos olvas- 
mánynak találjuk. Lehet, a református atyafiak nem szivesen fogadják, de hát 
megmondottuk már, hogy a kezdeményezés dicsősége nem minket illet. A , be- 
szélgetések" tartalmára folyóiratunk nem terjedhet ki; nem is lenne igy annak 
értéke. Ajánljuk azért: vegye meg a t. olvasó (kapható Horácsik János könyv- 
kereskedőnél Kolozsvárt) és olvassa el. Népies és , barátságos" hangon irt 
styljánál fogva népünknek hasznos olvasmányul szolgálhat. SZ. 

Bibliai Kalauz. Az ó- és új szövetség könyveinek rövid ismertetése. 
A prot. tanuló ifjuság számára Altherr Alfréd baseli lelkész nyomán irta Grátz 
Mór kolozsvári evangel. s illetve ág. hitvallásu pap. Ügyesen dolgozott, a biblia 
ismerésére növendék ifjaknak, s még inkább vezérfonalul a tanitóknak igen 
alkalmas munka, melyet ajánlunk figyelembe. Kapható Márton Kálmán könyv- 
kereskedésében Kolozsvárt. 

, A magyar románok és a magyar nemzet" czimen küldetett be 
szerkesztőségünkbe egy csinosan kiállitott füzet, melylyel magyar főiskolánk 
ifjusága válaszol Románia egyetemi ifjuságának emlékiratára. A mű XII. feje- 
zetből áll. Nem bocsátkozhatunk részleteibe, mint nem politikai folyóirat. De 
ki kell fejeznünk, hogy méltó mű a magyar ifjusághoz. Az ily tárgyilagos fel- 
világositások alkalmasok arra is, hogy a nézetek tisztázásával előkészítsék az 
utat a felebaráti szeretet nagyobb mérvü gyakorlására, mire az egy hazában 
élő polgároknak, s éppen ott, a hol különböző fajok laknak, kölcsönösen oly 

Puritanismus és unitarismus. A puritánok az angoloknak amaz 
osztályához tartoznak, a kik a józan okosságtól vezéreltetve először ki- 
léptek a római kath. egyházból, azután pedig az angol püspöki egy- 
házból. A 17-ik száz év végén, az a törekvésűk, hogy a Massachusetts 
államban a másképpen gondolkozókat törvény által elnyomják — me- 
lyet egészen a halálos büntetésig vittek — teljesen meghiusult. Ezután 
egy csendes korszak állott be; de a 18. száz év végén egy második 
mozgalom keletkezett, és a puritánok utódainak egy nagy része szaki- 
tott saját hitelvével. Connecticut államban e szakitás politikai forradal- 
mat idézett elő. Massahusettsben az állam által részesített kedvezmé- 
nyeket elvesztették, és unitárius és trinitárius Congregationalis egyhá- 
zakká alakultak. Az unitárius mozgalom főhelye Boston lett, kiváló 
vezérférfia és képviselője: Dr. Channing Elléry Vilmos. A régi hit a 
vidéken megmaradt, de Bostonban az előkelő osztály az unitárius hitet 
vallotta, s a mely uralkodó felekezetté is vált Bostonban. De e mozga- 
lom nem állapodott meg a régi unitárismusnál. Mert e mozgalom nem 
csak Channinget teremtette, hanem Parker Tivadart is. A külső formák 
és szokások természetesen lassabban enyésznek el, mint az éltető elvek. 
Azután is nagyon sokáig az ősapáknak szigoru hite, a vasárnapnak 
szigoru meginneplése, s a gyanu minden mulatság iránt, fennmaradt. E 
szokások rendre eltüntek, kivéve a vasárnapnak puritán módon való 
megünneplését, mely még most szokásban van az Egyesült-Államokban 
és Angliában. Az az átalakulás, melynél fogva e változás megtörtént, 
vallásfejlődési szempontból egyike a legérdekesebbeknek. A mozgalom a 
római katholicismusból indult ki, s lett belőle angol püspöki egybáz ; 
ebből ugynevezett independens calvinisticus hit formájával, és végül 
aztán unitárius, 

Vallásosság Francziaországban. Francziaországban meglepő for- 
dulat állott be ez idő szerint a vallásosság külső nyilvánulásaiban 
, Nyolcz-tiz évvel ezelőtt, mig az irodalomban a materialismus uralkodott, 
a hivatalos körök a vallással és annak képviselőivel keveredtek harczba. 
A kormány kidobálta czelláikból a barátokat, a feszületeket kihordták 

az iskolákból és a tankönyvekből számüzték Isten nevét. A nagy pénteki 
nevezetes banketteken nagy tüntetéssel ették a foghagymás ürüczombot. 
Mindig sokan vettek részt s nemcsak ettek és ittak az eszméért, hanem 
daloltak és kánkánt jártak. Az igazi szabad gondolkozó csak polgári házas- 
ságot köthetett, gyermekeit nem kereszteltethette meg, leányait nem ne- 
veltethette zárdában, s ha utolsó órája ütött nem volt szabad meggyónnia 
és végrendeletileg meg kellett hagynia, hogy csak polgári temetést ren- 
dezzenek. Abban az időben könnyen eljátszhatta jövőjét az, a kiről ki- 
derült, hogy gyermekét megkereszteltette, vagy hogy papokkal él jó 
barátságban. A klérikális elnevezés éppen annyit jelentett akkor, mint 
az eretnek, vagy boszorkány a középkorban. Azóta milyen kevés idő 
mult el s mégis mekkora változás. Most már a nagy pénteki bankettek 
csaknem egészen kimentek divatból, a szerzetesek lassanként visszatérnek 
kolostoraikba, a tisztán polgári házasságok nagyon megritkultak, 8 a gyer- 
mekeket sorba keresztelik, sőt Párisban társulat alakult ,az atheismus 
ellen védekező liga" czim alatt. Ugyancsak Párisban szabadon gyü- 
lekezhetnek a katholikus tudósok," katholikus jellegü ,politikai 
és social-közgazdasági egylet ek." Mindenféle bankok és köz- 
kereseti társaságok alakulnak, melyek élén szerzetesek állanak. A pap- 
ság, a mely mind még kénytelen volt bujkálni, hogy kikerülje a tömeg 
gunyját, s esetleg inzultusát. most egész bátran belevegyül a közéletbe 
s nyilvánosan vitatkozik ellenfeleivel. Az idei nagy bőjtben csaknem 
valamenynyi párisi templomban a munkás negyedekben a szocziális kér- 
désről prédikáltak: ,hogy bebizonyitsák," mondja az ,Union écono- 
migue" czimü lap, ,hogy a kath. papság nem közönyös a társadalom 
szenvedő tagjai iránt." A Szt.-Péter templomban Mont Rougeban a hit- 
szónoklat a következő módon ment végbe: a hitszónok a kathedrában 
állt, vele szemben pedig egy padban, két magas tartóban égő gyertya 
közt ül ellenfele, egy vallástalan szocziálista, képviselve az advocatus 
diabolit. Ez előadta az elégedetlenek nevében a jelenlegi társadalom 
elleni kifogásait. 

A munkások, a kiket az eredeti viták nagyon vonzottak, igen 
meg voltak elégedve s úgy érezték magukat, mint otthon. Hanem a 
hitszónok is igyekezett megnyerni rokonszenvöket, mert erélyesen kikelt 
némelyik törvény és a tőkepénzesek önzése ellen. A $Szt.-Rokus temp- 
lomban Perrot apát ,a. kötelességek tudományáról" prédikált s igyeke- 
zett valamennyi szocziális kérdést megvilágítani. A Klotild-templomban 
meg Forbs plébános ,az egyház a szocziális kérdésben" czim alatt 
tartott bőjti prédikácziót. Ennek néhány fejezete következőleg hangzik : 
a munkaadók, tulajdonosok és tőkepénzesek kötelességei; az állam be- 

avatkozása; a társadalmi igazság és a törvényes jótékonyság; a munkás 
család és annak ellensége; a munkás szövetkezetek stb. Különben a 
matériálizmust Francziaországban nem a papság növekedő befolyása 
ölte meg, hanem meghalt a matérializmus magamagától végelgyöngűü- 
lésben. Mert a matérializmus, mint kizárólagos theoria, olyan mint egy 
mindenfelől befalazott szoba, a melyben a lakó megfulad. Az ember 
nem élhet ideálok nélkül. Szüksége van rá, hogy legalább egy nyiláson 
át láthassa a messze láthatárt, a kéklő eget, a fényes napsugarat, 
csillagos éjszakát; ezért fordultak el a francziák a rideg materiálizmus - 
tól, s elfordultak annyira, hogy a tartalmatlan hyperidealizmusba me- 
rültek. A franczia fiatalság egyik legkedvenczebb könyve most a Ledren 
által igen szépen forditott biblia. 

A fiatalabb költők közül azokat kezdik leginkább olvasni, a kik- 
nek műveiben vallásos és mysztikus jelleget taiálnak, s az idén két 
myszteriumot adtak elő a Krisztus kinszenvedéseiből. A franczia társa- 
dalomban most mélyreható alakulás van folyamatban. Ezzel együtt a 
papság tekintélyének növekedését egy másik tény is mutatja: nevezete- 
sen a franczia szabadkőmüvesség hanyatlása. Pedig még nemrégiben a 
szabadkőmüves páholyok voltak a szabadgondolkodás forrásai, más szó- 
val a klerikálizmus elleni harcz főhadiszállásai. Mert Francziaországban 
nem úgr, mint másutt, a szabadkőművesség egyenesen az egyház ellen 
foglal állást. A harmadik köztársaság minden nevezetesebb szerepvivője, 
kezdve Gambettán, szabadkőmüves volt. Most ez a társulat inkább 
stréberekből áll, a kik egymást vállvetve támogatják az előmenetelben 
de ez társadalmi hatásuk, erkölcsi befolyásuk igen megcsökkent s ezt 
ők magok is elismerik. A napokban 80 páholy képviselői tartottak 
gyülést Párisban. A gyiilés abban állapodott meg, hogy miután a klé- 
rikálizmus ujra gyors növekedésben van, elkerülhetetlenül szükség har- 
czot kezdeni ellene Ez ágitáczió érdekében külön alapot is szerveztek 
na szabad gondolkodás fillére" czim alatt. Az emberek uj utakat, uj 
vallást is keresnek. Mindaz, a mi különbözik a megszokottól, minden 
a mi csodás, titokzatos, ellenállhatatlan erővel vonzza az embereket. És 
néha egész képtelenségek tünnek elő. Ki képzelné azt például, hogy 
Párisban, a szkepticzizmus központjában lehessenek művelt cmberek, 
a kik a legkomolyabban foglalkozzanak mágiával,  szellemidézéssel, 
ördöngösséggel, higyjenek a. boszorkányságban, rontásban, hogy legyenek, 
a kik magokat Messiásoknak adják ki. 

Pedig úgy van! 

Materialismus és klerikalismus, hitetlenség és szellemidézés. Egyik 
végletből. a másikba. Az ily jelenségek eléggé mutatják, mennyire szük- 

ség van a protestantismusra, mely egészséges elveivel követőit az ily 
végletektől távol tartja. 

A budapesti unitárius egyházközség értesítője az 1881—1890. évekről. 
Szerkesztette Derzsi Károly lelkész. Az egyh. 1881. okt. 2-án alakult meg s 
évről-évre gyarapodik. Az egyh. község népessége akkor! 202 volt, most: 936. 
Pénzalapjai: állandó alap: 14478 frt 14 kr, lelkészi alap: 5126 frt 27 kr, 
kepeváltsági alap: 5151 frt 69 kr. Uj, diszes temploma 1890. október 26-án 
szenteltetett fel. A lelkész által szerkesztett , Unitárius kis könyvtárból" 45 
füzet jelent meg eddig. Megemlitjük még, hogy az egyh. község tagjai nagyobb 
részt mind az intelligens osztályból valók. A budapesti egyh. községhez tar- 
tozik a hódmezővásárhelyi leányegyház. Alakult 1879-ben 18—20 lélek- 
kel, ma tagjai száma 506. Pénzvagyona van 8000 frt. Az orosházai fiók 
egyh. község 1886-ban alakult, akkor volt 50 lélek, ma 87, kepebevételük 50 
Írt, pénzvagyonuk 100 frt. A mezőberényi fiók egyh. 1887-ben alakult, akkor 
70 volt, ma 154 a lélekszám. Évi kepe bevételük 170 frt, pénzvagyonuk 2500 
frt. A polgárdii leány egyh. 1888-ban alakult, ma a lélekszám 282. Évi 
kepebevételük 200 frt, pénzvagyonuk 600 frt. A vilonyai fiók egyház 1889- 
ben alakult, lélekszám 62. A budapesti anya- és hozzá tartozó leány-fiok egy- 
házközségek népessége a megalakuláskor 223 volt, ma 2100. Az értesítő gonddal 
van összeállítva. 

Értesítő az unitárius vallásközönség iskoláiról, az 1890—91-ik tanévben; 
szerkesztette: Kovács János igazgató tanár. 1. A kolozsvári főtanoda népessége 
volt 324, ebből 197 unitárius. A papnöveldében, melynek népessége 26 volt és 
a főtanodábanf valamint az elemi iskolában 26 tanerő működött. 2. A tordai- 
ban, melylyel párhuzamban polgári fiu és leány s elemi iskola van, a népesség 
249 volt, miből unitárius volt 48. Tanitott 17 tanerő. A kereszturi középta- 
nodában 163, miből unitárius 96. Tanitott 9 tanerő. A három intézetben tanult 
341 unitárius növendék. Az isk. év történetét is részletesen adja a szakszerüen 
szerkesztett értesítő. 

A magyarhoni ág. hitu. ev. egyetemes egyház theol. akadémiájának értesi- 
tője 1890—91. Szerkesztette: Schneller István theol ak. igazgató. A 4 évfolya- 
mon volt 46 theologus. Az akadémián működött 10 tanerő. Az igazgatói jelen- 
tés örvendetes adatokat foglal magában az intézet eléhaladásáról. 


Gyászhirek: Abrudbányai Abrudbányay Béla, kolossvári 
m. kir. erdőigazgató, életének 59-ik évében rövid szenvedés után más 
létre költözött. Egy kiváló szakférfiu, közügyeket szerető ember és hazafi 
hunyt el benne, Tagja volt az unitárius egyházi tanácsnak is. Halálát 
neje Englünder Betti és számos gyermekei és még élő édes anyja, özv. 
Abrudbányai Fikker Sándorné gyászolják mindenek felett. — Nagy Íst- 
ván, bölöni birtokos és egyh. tanácsos életének 68-ik évében jobb életre 
szenderült. A szabadságharczot mint tiszt szolgálta végig. Később gaz- 
dálkodással foglalkozott Bölöni Nagy József testvérét vesztette benne. 

—. Éppen most vesszük a szomoru hirt, hogy dr. Ballagi Mór, 
a magyar protestánsok e kiváló férfia meghalt. Az egyik legnagyobb 
veszteség, melyet az összes protesláns egyházak fájlalnak. 


B a KÜLÖNFÉLÉK., 


Figyelmeztetés. Tisztelettel felkérem mindazokat, kiknél a , Kriza- 
Albumra" gyűjtő iv van, sziveskedjenek minél előbb beküldeni, hogy a 
nyomatandó példányok száma felől tájékozhassam magamat. 


Kovács JÁnos, 
a Kriza-Album szerkesztője. 


Folyóiratunkról. A , Haza és Külföld" czimü Budapesten 
megjelenő kritikai lap a Keresztény Magvetőt ismertetve, ,a mindig 
legnagyobb gonddal és élvezetesen összeállított folyóirat"-nak nyil- 

A SZÉLELY-KERESZTURI GYMNASIUM 
6-ik tanári székére tett adakozások. 


VII-ik közlemény. 


l. Tőkét. 
a) készpénzben : 
Székely Lajos Vadadban — 65 frt — ki 
Nagy János Vadadban . . . . s dalk e e 
Derzsi Károly budapesti lelkész SE DVTK LEZÉ 
Gyepesi közbirtokosság igért Sz aaatarzot 
Kénosi egyesek igértek . ESgAdaszertk0 es; 
b) Évenként: 
Barabás András Sz.-Keresztur szd 0) ÉPt— Ki 
Vadaadi ekklésia . . . ST A v— 
Gál Elek vadadi lelkész . S kénes áá 
Nagy Mihály Vadadban: . Szt Gt tákésztááét 
Kövendi János ő Á Elet a) 
Nagy József 7 zett DA ESSS TS 
Dobos György E szájt lánmeit a 
Sos Sándor b. THE geT 
Kis Ferencz 9 SEAT esztet a 
Toth József 4 sze ös DÜ 
Magyari Mihály , SE , 28 , 
Török András 8 EGYE 185BOA 5 
X—Y — — , 80 , 


5 ú 
Kolczsvárt 1891. aug. 26. 
BENczÉDI GERGELY, 


közpénztárnok. 


A BUDAPESTI UNITÁRIUS LELKÉSZI ÁLLÁSRA ÉS IMAHÁZRA TETT 
KEGYES ADOMÁNYOK., 


(XLIII. közlemény.) 


Jakab Elek gyüjtése a 157. sz. gyüjtőkönyvecskén (a már közölt 200 
frt után): névtelenek 1 frt 60 kr, Oszkár 20 kr, Gemmy 20 kr, Német T. 1 
frt. Névtelen 1 frt, Egy honvéd 1 frt, Barkassy Géza 1 frt, Petheő Richárd 
1 frt, N. N. 1 frt, Bulyovszky Lilla 3 frt, Réthy Fülöp 1 frt, Tanárky Gedeon 
1 frt, Dottenfalvy János 1 frt, Bölcs Gyula 1 frt. Porutiu Samu 1 frt, Tompa 
Imre 1 frt, Harsányi József 1 fit, Grünwald Bernát 1 frt, R. K. 5 frt, S. 1 Írt, 
Hosszu József 2 frt, Gajzágó Salamon 5 frt, Suppan Vilmos 1 frt, A. b. c. 50 

kr, x. y. 2. 50 kr, Weisz Bernát Ferencz 2 frt, Vidéky János 1 frt, Körösi 
József 1 frt. Összesen 39 Írt. 

Szőts Márton gyüjtése a 118. sz. gy. könyvecskén (özvegye által bc- 
küldve): Lázár Menyhért 5 frt, id. Mélik István 15 frt, Mélik Bogdán 5 frt, 
ifj. Zakariás János 5 frt. Lázár Gyula 5 frt, Giacomuzzi Baptist 3 frt, Balási 
Lajos 6 frt, Dr. Csiszér Miklós 1 frt, Márton Ferencz 1 fit, An!al 50 kr, Köller 
50 kr, Gaál István 1 frt, Tolnay Sándor 1 frt. Osszesen 49 írt: 

Szentiványi Miklós gyüjtése a-110. sz. gy. könyvecskén: Pósa Jó- 
zsef 1 frt, Forró Ferencz 1 frt, Losonczi J. 30 kr. Székely Gy. 20 kr, Dobrota 
János 30 kr, Bartha József 20 kr, Csikiné 20 kr. Kovács Albert 1 frt 80 kr, 
Kónya Gébor 5 frt. Összesen 10 Írt. 

Pálfi Ferencz adománya a 130. sz. gy. kvre 5 frt. 

Éjszaky Károly gyüjtése a 171. sz. gy. könyvre: Ejszaky 5 frt, Ba- 
logh József 2 frt. Összesen 7 Írt. § 

Derzsi Károly gyüjtése a 184. sz. gy. könyvön (a már közölt 200 
frt után): Molnár János 2 írt, Cs. L. 10 frt, Horváth Anna 10 frt, Nagy Ma- 
tild 20 frt, Likl Iona 10 frt, B. K. 6 frt, Himmel R. 5 frt, Márffyné 10 frt, 
Dr. Ludvik Endre 5 frt, Jétsy Károly 5 frt 50 kr, Szvastits V. 15 frt, D. K. 
1 frt 50 kr. Összesen 100 frt. 

A szives adományokért az egyházközség nevében hálás köszönetet nyil- 
vánitva, ismételten felkérem azokat, kiknél még gyüjtő könyvecskék vannak, 
hogy ezekről elszámolni sziveskedjenek. 

Budapest (V. Koháry u. 4.) 1891. aug. 13. 

Denzsi, lelkész. 


, Tekintetes Komjátszegi Pál ur, nyug. szolgabíró és kedves neje Pálfi 
Zsuzsánna urasszony, kik már ezelőtt egy diszes bársony szószék-takarót — 
értéke 25 frt — ajándékoztak elhunyt kedves fiok emlékére. folyó évi husvét 
ünnepén kezdve urvacsorai kenyeret és bort adtak s azon kegyes igéretet tet- 
ték, hogy a mig a jó Isten életüket megtartja ezután is adni fogják. 

Ezen igaz keresztény buzgóságból tett becses adományokat, midőn hálás 
örömmel hozzuk nyilvánosságra: kivánjuk az egész sz. ekklésia nevében, hogy 
a jó Isten, kinek oltárára ezen drága ajándékokat tenni kegyeskedtek, őrizze 
meg bccses életüket s töltse ki reájok áldásainak bő mértékét mindörökké. 

Aranyos-Ríákos, 1891. jul. 17. 

id. BoRBÉLny MáÁrt, s. k. Lárai MÁr, 

gondnok. lelkész. 


Tisztelendő szerkesztőség ! 

A , Keresztény Magvető"-nek , Aranykönyv" czimü rovatát egy érdemes 
névvel ohajtom gazdagitani. Ezért a tiszt. szerkesztőség becses engedelméből, 
egy kis helyet kérek következő, rövid közleményemnek. Kovács József egyház- 
kebli tanácsos afia ujabban is egy szép jelét adta egyházszeretetének, szives 
áldozatkészségének. Ugyanis imaházunknak eddigi üvegfala helyett kőfalat ra- 
katott; az utczafelőli oldalra csatornát készíttetett; az egész épületet kimeszel- 
tette, s hogy a télen, mint iskola is használható legyen, kéménynyel szereltette 
föl. Az egész munkálat — a kérésemre átadott számla szerint — került össze- 
snn 146 Írt és 62 krba. 

E valóban szép és nemes tettéért, fogadja a jószívű emberbarát — e 
helyen is — szíves köszönetemet, Szeresse az isten hosszas élettel egyházunk 
diszére és előmenetelére! Mint ő igyekszik megjelenni — ott, hol szükségét 
látja — jótétemenyeivel, úgy áldja meg őt a mindenek atyja teljes boldogsággal! 

H.-M:-Vásárhelyen, 1891. augusztus 25-én. § 

Lökgrsczi DÉNEs. 


s. lelkész, 


